hotchpotch/miracl-hf-unified huggingface dataset:
ఆసియా
ఆసియా ప్రపంచములోని అతిపెద్ద ఖండము మరియు అత్యంత జనాభా కలిగిన ఖండము. ఆసియా ఖండం భూమి యొక్క మొత్తం తలములో 8.6% మేర విస్తరించి ఉన్నది లేదా మొత్తం భూతలములో 29.4%) మరియు ప్రపంచము యొక్క ప్రస్తుత జనాభాలో 60% శాతం మంది ప్రజలు ఆసియాలో నివసిస్తున్నారు.
ప్రధానముగా తూర్పు అర్ధగోళము మరియు ఉత్తరార్ధగోళాల్లో విస్తరించి ఉన్న ఆసియా ఖండం సాంప్రదాయకముగా ఆఫ్రికా-యురేషియా భూభాగములోని తూర్పు భాగము. ఆసియాకు పశ్చిమాన సూయజ్ కాలువ మరియు ఉరల్ పర్వతాలు, దక్షిణాన కాకసస్ పర్వతాలు మరియు కాస్పియన్ మరియు నల్ల సముద్రాలు, తూర్పున పసిఫిక్ మహాసముద్రం, దక్షిణాన హిందూ మహాసముద్రం, మరియు ఉత్తరాన ఆర్కిటిక్ మహాసముద్రం సరిహద్దులుగా భావిస్తారు.
ఆసియా అనే పురాతన గ్రీక్ (గ్రీక్ భాషలో "Ασία" అని వ్రాస్తారు) మాట నుండి లాటిన్ భాష ద్వారా ఇంగ్లీష్ భాష లోనికి వచ్చింది. ఆసియా అన్న పేరు మొదట వాడింది గ్రీక్ చక్రవర్తి హీరోడోటాస్ (క్రీ.పూ 440). వీరు ఈ పదాన్ని అనాతోలియా (ఆసియా మైనర్ ప్రాంతం), అంటే పర్షియన్ రాజులు పర్షియన్ యుద్దాలు చేసే ప్రదేశమనే అర్థంలో వాడారు.
Within the above-mentioned states are several partially recognized countries with limited to no international recognition. None of them are members of the UN:
నరసయ్యగూడ
నరసయ్యగూడ, నల్గొండ జిల్లా వలిగొండ మండలానికి చెందిక ఒక గ్రామం. ఈ గ్రామంలో సుమారు 300 మంది వోటర్లు ఉంటారు. ఈ గ్రామంలోని ప్రజల ముఖ్య జీవనాధారం వ్యవసాయం. ఇక్కడ ప్రజలు ప్రత్తి, వరి, జొన్నలు, కన్దులు, దనియాలు పన్డిస్తారు.ఈ ఊరిలో ఎక్కువ మన్ది రొమన్ కతొలికులు ఉన్నారు.కాని అన్ని పన్దుగలను ఎన్థొ ఆనన్దముగ జరుపుకున్తరు.అక్షరాస్యత షాతము చాలా ఎక్కువ.ఉన్నత చదువుల కొరకు ఇన్గ్లాన్ద్, ఆస్త్రెలియా దేషాలకు వెల్లిన వారు ఉన్నారు.అంతేకాక ఇక్కడి నుండి ఒక సాఫ్టువేరు ఇంజునీర్ ఉన్నారు, అతని పేరు బన్దనాదమ్ ప్రసాద్.మరియు 20 మంది ఉపాధాయులుగా పనిచేస్తున్నారు.ఈ గ్రామ ప్రజలకు ష్రమ జీవులని పేరు ఉన్ది.500 వొటర్లు లేని ఈ గ్రామం నున్చి యంపిపి ఎన్నికయ్యారు.
బెనారస్ హిందూ విశ్వవిద్యాలయం
బెనారస్ హిందూ విశ్వవిద్యాలయం (ఆంగ్లం : Banaras Hindu University) (BHU), హిందీ: काशी हिन्दू विश्वविद्यालय, ఒక కేంద్రీయ విశ్వవిద్యాలయం, వారణాసి సమీపంలో గలదు. ఇది ఆసియా లోనే అతిపెద్ద రెసిడెన్షియల్ విశ్వవిద్యాలయం.
బెనారెస్ హిందూ విశ్వవిద్యాలయంను మదన్ మోహన్ మాలవ్యా 1916లో డా.అనీ బెసెంట్ సహాయంతో ప్రారంభించారు. ఈ విశ్వవిద్యాలయానికి స్థలము కేటాయించాడు, అలాగే మొదటి ఉపకులపతి గా కాశీ నరేష్ నియుక్తుడయ్యాడు.
ఈ విశ్వవిద్యాలయపు పేరులో "హిందూ" అని పేర్కొన్ననూ, ఇందులో అన్ని మతస్తులవారికి ప్రవేశమున్నది. విద్యార్థులు, బోధన బోధనేతర సిబ్బందిలో వివిధ మతస్తుల వారున్నారు. దీని అధికారిక వెబ్‌సైటులో ఈ సందేశం చూడవచ్చు:
""భారత్ కేవలం హిందువులది మాత్రమేగాదు ఇది, ముస్లిములదీ, క్రైస్తవులదీ మరియు పారశీకులది కూడాను. భారత్ పరిపుష్టి కావాలంటే, అన్ని మతాలవారు కులాలవారు పరస్పర సహాయసహకారాలతో శాంతియుతంగా జీవించాలి. ఈ విజ్ఞాన కేంద్రం జ్ఞానవంతులను తయారు చేస్తుందని, వీరు ప్రపంచంలోని ఇతర ప్రాంతాల మేధావులకు ఏమాత్రం తీసిపోరని నా ఆశ మరియు ప్రార్థన. ఇచ్చటి విద్యార్థులు ఓ ఉన్నతమైన జీవితాన్ని పొందుతారని, జీవిస్తారని, తమ దేశాన్ని ప్రేమిస్తారని, అలాగే ఆ పరమేశ్వరుడికి లోబడి వుంటారని ఆశిస్తున్నాను.
ఇరుకుపాలెం
ఇరుకుపాలెం, గుంటూరు జిల్లా ముప్పాళ్ళ మండలంలోని ఒక గ్రామం. పిన్ కోడ్:522 403.
ఈ చిన్న గ్రామం సత్తెనపల్లి నుండి 3 కి.మీ దూరంలో, మాదాల నుండి 2 కి.మీ. దూరంలో, ఆ రెండు వూళ్ళమధ్య ఉంది.
శాంతకుమారి
శాంతకుమారి ప్రముఖ తెలుగు సినిమా నటి, ప్రఖ్యాత దర్శకుడు పి.పుల్లయ్య సతీమణి.ఈవిడ 1936లో 'శశిరేఖా పరిణయం' సినిమాతో నటజీవితం ప్రారంభించి వందకు పైగా సినిమాల్లో నటించారు.
శాంతకుమారి అసలు పేరు వెల్లాల సుబ్బమ్మ. సుబ్బమ్మ వైఎస్ఆర్ జిల్లా ప్రొద్దుటూరు లో మే 17, 1920 సంవత్సరంలో "వెల్లాల శ్రీనివాసరావు" గారికి జన్మించారు. శ్రీనివాసరావు గారికి కళలు అంటే ఎంతో ఇష్టం. అందుకనే కూతురైన సుబ్బమ్మను మద్ర్రాసులో ఉన్న ప్రొ.పి. సాంబమూర్తి గారి వద్దకు కర్ణాటక సంగీతం మరియు వయొలిన్ నేర్చుకోవటానికి దరఖాస్తు చేయించారు. డి.కె.పట్టమ్మాళ్ సుబ్బమ్మ యొక్క సహాధ్యాయిని. పదమూడేళ్ళ వయసులోనే సుబ్బమ్మ కర్ణాటక సంగీతం లో ఉత్తీర్ణురాలయ్యింది. పదహైదేళ్ళ వయసులో వయొలిన్ లో ఉత్తీర్ణురాలైంది. తరువాత గురువుగారితో కలసి దక్షిణ భారతదేశం అంతా ఎన్నో కచేరీలు చేసింది. పదహారేళ్ళ వయసులోనే విద్యోదయా స్కూలులో పిల్లలకు సంగీతం నేర్పించేది.
సుబ్బమ్మ కచేరి చూసిన దర్శక-నిర్మాత పి.వి.దాసు మాయాబజార్ (1936) లేదా శశిరేఖ పరిణయం సినిమాలో శశిరేఖ పాత్రను ఇచ్చారు. కానీ సుబ్బమ్మ సినిమాలలో నటించటానికి ఆమె బామ్మ నిరాకరించడంతో, పి.వి.దాసు మరియు అతని మేకప్ మనిషైన మంగయ్య వప్పించడానికి ఎంతో ప్రయత్నించారు. సుబ్బమ్మను శశిరేఖ వేషంలో చూసిన ఆమె బామ్మ చివరకు ఆమె సినిమాలో నటించడానికి ఒప్పుకొంది. దాసుగారు సుబ్బమ్మ కొంచెం పాతగా ఉందని పేరును శాంతకుమారిగా మార్చారు.
శాంతకుమారీగా మారిన నట-గాయక సంచలనం తరువాత సినిమా సారంగధర (1937). ఇందులో ఆమె చిత్రాంగి అనే దుష్టపాత్రను ఎంతో ఉత్సాహభరితంగా నటించింది. ఈ చిత్ర దర్శకుడైన పి.పుల్లయ్య గారిని ఇష్టపడి పెళ్ళిచేసుకొంది. పెళ్ళిచేసుకొన్న తరువాతకూడ ఆమె నట జీవితం సాఫీగా సాగిపోయింది. శాంతకుమారి పి.పుల్లయ్య దంపతులకు రాధ, పద్మ అనే ఇద్దరు కుమార్తెలు ఉన్నారు.
శాంత కుమారి సినిమా జీవితం మొదట్లో అన్నీ పురాణాలు ఇతివృత్తంగా ఉన్న సినిమాలలోనే నటించారు. యశోద గా కూడా నటించిన ఈమె కృష్ణుని ముద్దుచేస్తూ "చిరు చిరు నగవులు చిందే తండ్రి" అనే మధురమైన పాటను అద్భుతంగా పాడారు.
శాంతకుమారికి మెదటి సాంఘిక చిత్రం ధర్మపత్ని. అందులో అక్కినేని నాగేశ్వరరావు విద్యార్థిగా నటించారు. అక్కినేనికి శాంతకుమారికీ మధ్య ఎంతో ఆత్మీయమైన అనుబంధం ఉండేది. అక్కినేనిని ఆమె అప్యాయంగా చిన్న తమ్ముడిని పిలచినట్లు అబ్బి అనే వారు. మాయలోకం సినిమాలో అక్కినేనికి ప్రక్క కథానాయికగా నటించిన శాంతకుమారి, జయభేరి సినిమాలో వదినగా నటించారు, అర్థాంగి సినిమాలోనైతే సవతి తల్లిగా నటించారు. ఎన్.టీ.ఆర్ కు కూడా తల్లా పెళ్ళామా సినిమాలో బామ్మగా నటించారు. తెలుగు సినీ పరిశ్రమలో అగ్రతారలైన ఎన్‌.టి. రామారావు, అక్కినేని నాగేశ్వరరావు, తమిళ సినీ ప్రముఖులు శివాజీ గణేశన్, జెమినీ గణేశన్ తదితరులకు చాలా చిత్రాల్లో శాంతకుమారి తల్లిగా నటించారు.
పద్మశ్రీ పిక్చర్స్‌, రాగిణి పిక్చర్స్‌ పేరుతో సొంతంగా ఇరవైకి పైగా సినిమాలను నిర్మించారు. తాను హీరోయిన్‌గా ప్రధాన పాత్రల్లో నటించిన సినిమాలనే మళ్లీ తీసినపుడు తల్లి పాత్రల్లో నటించిన అరుదైన రికార్డు శాంతకుమారి సొంతం.
సినిమాలలో నటించడం మానేసిన తరువాత ఆమె మంగళంపల్లి బాలమురళీకృష్ణ పాడే పాటలను వ్రాసి, స్వరపరిచే వారు.తెలుగు చిత్ర పరిశ్రమ ఆప్యాయంగా 'అమ్మ' అని పిలుచుకునే నటి శాంతకుమారి జనవరి 17 2006 తదీ మధ్యాహ్నం 12.30 గంటలకు దీర్ఘకాలిక అస్వస్థత తరువాత చెన్నై లోని స్వగృహంలో మరణించింది.
మాధవపెద్ది వెంకటరామయ్య
మాధవపెద్ది వెంకటరామయ్య గుంటూరు జిల్లా బ్రాహ్మణ కోడూరు లో జన్మించారు. అప్పట్లో ఈయన నాటకరంగంలో అద్భుత నటుడిగా పేరు పొందారు. ముఖ్యంగా దుర్యోధనుడి పాత్రలలో. గుమ్మడి, ముక్కామల, ధూళిపాళ లాంటివారికి ఈయన గురుతుల్యులు. వెంకటరామయ్యను ఆంధ్ర పృధ్వీరాజ్ అని పిలిచేవారు
వల్లూరి బాలకృష్ణ
వల్లూరి బాలకృష్ణ ప్రముఖ తెలుగు సినీ హాస్యనటుడు.
వల్లూరి బాలకృష్ణ1925లో జన్మించారు.
అన్ని జిల్లాల భాషలూ, మాండలిక పదాలతో సహా మాట్లాగలడు. వందల చిత్రాల్లో హాస్యనటుడిగా రాణించినా, పాతాళభైరవి (1951) లోని "అంజిగాడు" పాత్ర మాత్రం పెద్ద పేరు తెచ్చింది. సినీరంగ ప్రవేశం విజయదశమి (1937) తో జరిగింది . ఈ సినిమాకే కీచకవధ అని ఇంకో పేరుండేది. కలకత్తాలో తీశారు. మాధవపెద్ది వెంకట్రామయ్య, స్థానం నరసింహారావు వంటి ప్రముఖ రంగస్థల నటులు నటించారు. సురభి కమలాబాయి ద్రౌపది.
నాటకాలలో నటించేందుకు గాను బాలకృష్ణ చదువుసంధ్యలకి మధ్యలో మానేశాడు. సూరిబాబుగారి తారాశశాంకం నాటకంలో హాస్యపాత్లోర నటించాడు. సన్నగా రివటలా ఉండటం మూలాన శరీరాన్ని అష్టవంకర్లతో ఎలా కావాలంటే అలా తిప్పుతూండే వాడు రంగస్థలం మీద. నాటకాల పిచ్చి సినిమాల పిచ్చిగా మారింది. కలకత్తా పారిపోయి చిన్నాచితకా వేషాలు వేస్తూ కాలం గడిపాడు. తారాశశాంకం నాటకం కె.వి.రెడ్డి చూశాడు. బాలకృష్ణ, అతని వెర్రి వికారపు నవ్వు ఆయన్ని ఆకర్షించాయి. అదే పాతాళభైరవిలోని అంజిగాడి వికారపు వింతనవ్వు. ఆ నవ్వే అతన్ని విజయాలో శాశ్వత నటుడిగా నెల జీతానికి కుదిర్చింది.
ఆ సినిమాలో ఇద్దరూ శత్రువులు అయినను పద్మనాభం, అతనూ గాఢ మిత్రులు, షావుకారు (1950)లో కూడా బాలకృష్ణ ఒకటి రెండుచోట్ల కనిపిస్తాడు. మిస్సమ్మ (1955)లో నోరు విప్పకుండా నవ్వించిన వేషం అతనిది. విఠలాచార్య సినిమాలో చాలా వాటిలో తప్పనిసరి. సంభాషణ చెప్పడంలో, సన్నివేశానికి తగినట్లు ముఖ కవళికలు మార్చడంలో బాలకృష్ణకి మంచి పేరు. అతనికి ఏడుగురు ఆడపిల్లలు. "నాది బాలనాగమ్మ వంశం. వీళ్ళందరికీ ఎలా పెళ్ళిళ్ళు చెయ్యాలో?" అని సరదాగా అనేవాడు దిగులూ, నవ్వూ కలిపి. ఓ చిన్న ఇల్లూ, ఓ చిన్నకారూ వుండేవి.
పాతాళభైరవి చిత్రంలో బాలకృష్ణ (అంజిగాడు) నటన రాజబాబుని ఎంతో ప్రభావితం చేసింది. ఆ సినిమాని రాజబాబు ఓ తొంభై సార్లు చూశాడు. చూసిన ప్రతిసారీ హాస్యనటుడు కావాలనే కోరిక బలపడేది. అందుకే తను హాస్యనటుడిగా స్థిరపడిన తరువాత ఓ పుట్టిన రోజున బాలకృష్ణను సన్మానించి తన కృతజ్ఙతలు వెల్లడించాడు రాజబాబు.
ఇది అంజిగా పేరుగాంచిన బాలకృష్ణ నటించిన కొన్ని సినిమాలు మరియు పాత్రలు.
శంభాజీ
శంభాజీ రాజే భోంస్లే (మరాఠీ: संभाजी राजे भोसले) (మే 14, 1657 – మార్చి 11, 1689) మరాఠా సామ్రాజ్య స్థాపకుడైన ఛత్రపతి శివాజీ పెద్ద కుమారుడు. శివాజీ తర్వాత ఆయన వారసునిగా మరాఠా సామ్రాజ్యాన్ని పాలించాడు.
శంభాజీ అతని సలహాదారు కవికలష్‌లను ఔరంగజేబు సేనాని ముకర్రబ్‌ఖాన్‌ సంగమేశ్వర్‌ వద్ద కుట్రచేసి బంధించాడు. వారిని ఒంటెలకు కట్టేసి రాళ్లూ, పేడ విసిరి అవమానించారు. మరాఠా సామ్రాజ్యంలోని కోటలన్నిటినీ తనకు స్వాధీనం చేసి, ఇస్లాంలోకి మారితే శంభాజీని వదిలేస్తానని బేరం పెట్టాడు వెుఘల్‌ చక్రవర్తి. తన కంఠంలో ప్రాణం ఉండగా మతం మారనంటూ శివుణ్ని కీర్తించాడు శంభాజీ. దాంతో వారిని నలభై రోజులపాటు జైల్లో ఉంచి చిత్రహింసలు పెట్టారు. కనుగుడ్లు, గోళ్లూ పీకారు. బతికుండగానే చర్మం వలిచారు. ఏం చేసినా మతం మారననీ ఒక్కకోటనూ స్వాధీనం చేయననీ ధైర్యంగా చెప్పాడు. చివరకు మార్చి 11, 1689న అసువులు బాశాడు. అంతటితో ఔరంగజేబు కోపం చల్లారలేదు. శంభాజీ శవాన్ని ముక్కలుముక్కలు చేసి నదిలో పారేయమన్నాడు. అక్కడికి దగ్గరలోని వధు గ్రామస్థులు నదిలోకి దిగి శంభాజీ శరీర ఖండాలను వెదికి దొరికిన వాటిని అతికించి ఘనంగా అంతిమసంస్కారాలు జరిపించారు. తండ్రికి ఛత్రపతి బిరుదం ఉన్నట్టే శంభాజీని "ధర్మవీర్‌"గా గౌరవిస్తారు.
నోటుబుక్కు కంప్యూటరు
నోటుబుక్కు కంప్యూటరు లాప్‌టాప్ కంప్యూటరు కు మరో పేరు నోటుబుక్కు కంప్యూటరు. ఇది మామూలుగా 2.2-18 పౌన్లు లేదా 1-6 కి.గ్రా ఉంటుంది. దీనిని ఎక్కడికి కావాలంటే అక్కడికి తీసుకుపోవచ్చు. ఇది బ్యాటరీ ద్వారా పని చేస్తుంది లేదా విద్యుత్ శక్తి ద్వారా పని చేస్తుంది. వ్యక్తిగత కంప్యూటర్ మీద చేయగలిగిన పనులన్నింటినీ దీని మీద చేయవచ్చును. ఇందులో తెరగా లిక్విడ్ క్రిస్టల్ డిస్‌ప్లే వాడుతారు. మౌస్ స్థానంలో టచ్‌పాడ్ వాడుతారు. ఇంకనూ ఇందులో అంతర్గతంగా నిర్మించిన కీపాడ్ ఉంటుంది.
బ్యాటరీ
రసాయన శక్తిని విద్యుత్ శక్తిగా మార్చి అందించగల సాధనాన్ని ఇంగ్లీషులో "సెల్" (cell) అనిన్నీ, తెలుగులో ఘటం అని కానీ కోష్ఠిక అని కానీ అంటారు. వీటినే పూర్వం గాల్వానిక్ సెల్ అని కూడా అనేవారు. ఇలాంటి ఘటాలని వరసగా అమర్చినప్పుడు వచ్చే ఉపకరణాన్ని ఘటమాల అని తెలుగులోనూ "బేటరీ" అని ఇంగ్లీషులోనూ అంటారు. ఒక వరసలో అమర్చిన ఫిరంగి మాలని కూడా బేటరీ అంటారు. దండకి పువ్వు ఎలాగో, తోరణానికి ఆకు ఎలాంటిదో అదే విధంగా బేటరీకి సెల్ అలాంటిది. కానీ సాధారణ వాడుకలో వ్యష్టిగా ఉన్న ఒక సెల్ ని కూడా బ్యాటరీ అనే అనేస్తున్నారు..
స్థూలంగా విచారిస్తే ఈ కోష్ఠికలు (ఘటాలు) రెండు రకాలు. ఈ కోష్ఠికలు పని చెయ్యడానికి కావలసిన ముడి పదార్థాలని కోష్ఠికలోనే నిల్వ చేసినప్పుడు వచ్చే ఉపకరణాలని మామూలుగా - విశేషణం తగిలించకుండా - సెల్ అని కాని, బేటరీ అని కాని, ఘటం అని కాని, కోష్ఠిక అని కాని అంటారు. ఈ కోష్ఠికలు పని చెయ్యడానికి ఖర్చు అవుతూన్న ముడి పదార్థాలని బయటనుండి కోష్ఠిక లోపలికి సతతం సరఫరా చేస్తూ ఉంటే వాటిని "ఫ్యూయల్ సెల్" (fuel cell) అని ఇంగ్లీషులోనూ, ఇంధన కోష్ఠికలు అని తెలుగులోనూ అంటారు. సాంకేతికంగా ఇంధన కోష్ఠికలు ఇంకా (2016 నాటికి) పరిశోధన స్థాయి లోనే ఉన్నాయి కాని సాధారణ ఘటమాలలు విరివిగా వాడుకలో ఉన్నాయి. మనం నిత్యం కరదీపికలలోనూ, చరవాణిలోనూ, ఉరోపరులలోనూ వాడే ఘటమాలలు ఈ కోవకి చెందినవే.
మరొక విధంగా చెప్పాలంటే, బ్యాటరీలలో రెండు లేదా అంతకంటే ఎక్కువ గాల్వనిక్ సెల్‌‌లు, ఎలక్ట్రోలిటిక్ సెల్‌లు, ఫ్యూయల్ సెల్ లు లేదా ఫ్లో సెల్ లు వంటి విద్యుత్ రసాయన ఘటాలు లేదా కోష్ఠికలు ఉంటాయి.
ఆధునిక బ్యాటరీల అభివృద్ధి 1800లో ఇటాలియన్ భౌతిక శాస్త్రవేత్త అలెస్సాండ్రో వోల్టా తన వోల్టాయిక్ పైల్ ను ప్రకటించటముతో ప్రారంభమైనది. 2005 అంచనాల  ప్రకారం ప్రపంచ వ్యాప్తముగా బ్యాటరీల పరిశ్రమ సాలీనా 48 బిలియన్ డాలర్ల వ్యాపారముగా అభివృద్ధి చెందినది. 
విద్యుత్ ఘటాలని అనేక కోణాల గుండా వర్గీకరించి అధ్యయనం చెయ్యవచ్చు. వీటిలో కొన్ని రకాలు:
ఇందులోని ఘటక ద్రవ్యాలు మెత్తటి పొడి రూపంలో కాని, గట్టి ముద్ద రూపంలో కాని ఉంటాయి. కొద్దిగా చెమ్మదనం ఉంటుంది కాని ఘటక ద్రవ్యాలు ఘన రూపంలో ఉండవు. ఈ రకం ఘటమాలలని గృహోపకరణాలలోని, ఆటబొమ్మలలోని విద్యుత్ చాలకాలని నడపడానికి, కరదీపికలోనూ విరివిగా వాడతారు. 
ఇవి ఎక్కువ ప్రాచుర్యంలో ఉన్న శాల్తీలు. ఈ రకం ఘటమాలలని గృహోపకరణాలలోని, ఆటబొమ్మలలోని విద్యుత్ చాలకాలని నడపడానికి, కరదీపికలోనూ విరివిగా వాడతారు. వీటిలో పస అయిపోయిన తరువాత తిరిగి పస ఎక్కించి కొన్నాళ్లపాటు వాడుకోడానికి వీలుగా తయారు చేసుకోవచ్చు
ఈ రకం ఘటమాలలలో ఆమ్లం ద్రవరూపంలో ఉంటుంది. వీటిని కార్లు, లారీలు వంటి వాహనాలలో వాడతారు. ఈ ఆమ్లం ద్రవ రూపంలో ఉందో, ఎండిపోయిందో అని తరచు చూసుకుంటూ ఉండాలి. 
సెల్‌ఫోన్‌ బ్యాటరీలో పస (ఛార్జి) ఒక్క రోజుకు మించి ఉండదు. బ్యాటరీ పని చేయాలంటే దానికి రోజూ పస ఎక్కించాలి (లేదా, దాన్ని రోజూ ఛార్జి చేయాల్సిందే). తమిళనాడులోని భారతీయార్‌ విశ్వవిద్యాలయం అతి తక్కువ ఉష్ణోగ్రతలోనూ 3 నెలల పాటు సమర్థంగా పనిచేసే పాలిమర్‌ ఎలక్ట్రోలైట్‌ ఆధారిత లిథియమ్‌ ఆయాన్‌ బ్యాటరీని అభివృద్ధి చేసింది. (ఈనాడు22.1.2010)
గోకర్ణమఠం
గోకర్ణమఠం, గుంటూరు జిల్లా, నిజాంపట్నం మండలానికి చెందిన గ్రామము. పిన్ కోడ్ నం. 522 314., యస్.ట్.డీ కోడ్= 08648.
ఈ గ్రామం నిజాంపట్నం పంచాయతీ పరిధిలో ఉంది. [1]
రెడ్ల పాలెం, తెలగ పాలెం, పల్లె పాలెం.
ఈ ఆలయ ప్రాంగణంలో, 2016, మార్చి-6వ తేదీ ఆదివారంనాడు, 15 అడుగుల ఎత్తయిన శ్రీ ఆంజనేయ స్వామివారి విగ్రహ ప్రతిష్ఠ నిర్వహించెదరు. [4]
వరి, అపరాలు, కాయగూరలు, మిర్చి
ఈ గ్రామవాసుల జీవనాదారం ముఖ్యంగా వరి, రొయ్యల చెరువులు. ఈ ఊరికి దగ్గరలో సముద్ర తీరం ఉంది. ఈ ఊరు మూడు భాగాలుగా విభజించబడింది.
[1] ఈనాడు గుంటూరు రూరల్/రేపల్లె; 2014, ఫిబ్రవరి-26; 1వపేజీ. 
[2] ఈనాడు గుంటూరు రూరల్/రేపల్లె; 2014, ఆగస్టు-5; 2వపేజీ. 
[3] ఈనాడు గుంటూరు రూరల్/రేపల్లె; 2015, ఫిబ్రవరి-10; 1వపేజీ.
[4] ఈనాడు గుంటూరు రూరల్/రేపల్లె; 2016, మార్చి-6; 2వపేజీ.
మాక్స్ ముల్లర్
ఫ్రెడరిక్ మాక్స్ ముల్లర్ (డిసెంబరు 6, 1823 - అక్టోబరు 28, 1900) జర్మనీకి చెందిన భాషావేత్త, బహుభాషాకోవిదుడు. భారతీయ సంస్కృతిని పాశ్చాత్య దేశములకు పరిచయము చేసెను. తులనాత్మక మతము (ఒక మతమును ఇంకొక మతముతో పోల్చడము) అనే విద్యాశాఖను ప్రారంబించెను. తూర్పు దేశముల పవిత్ర పుస్తకములు అనే యాభై పుస్తకముల గ్రంథమును ఇంగ్లీషు లోకి తర్జుమా చెయించెను. 
ముల్లర్ తన భార్యకు ఒక లేఖలో ఈ విధంగా వ్రాసాడు (OXFORD, December 9,1867.)
I feel convinced, though i shall not live to see it, that this edition of mine and the translation of the "Veda" will hereafter tell to a great extent on the fate of India, and on the growth of millions of souls in that country. It is the root of their religion, and to show them what the root is, is, I feel sure, is the only way of uprooting all that has sprung from it during the last 3,000 years.
నేను పని పూర్తి చేసుకుంటున్నాను. దాన్ని చూడడానికి నేను జీవించి ఉండకపోయినప్పటికీ, నేను రాస్తున్న ఈ సంపుటము, వేదాలు అనువాదము, బారతదేశ ప్రారబ్దం గురించి ఈ దేశములోని కోట్లాది ప్రజల గురించి చాలావరకు వెల్లడిస్తాయి అనె నమ్మకం నాకు ఉంది! వారి మతానికి మూలం వేదమే. మూలం వారికి ఏదో చూపించడానికి గత 3,000 సంవత్సరాలుగా ఉంది. వేదాల నుంచి ఉత్తమైన దానిని అంత తొలిగించడమే ఎకైక మార్గంగా భావిస్తున్నాను.
భారతదేశ జాతిని విభజించు పాలించు సిద్దాంతాన్ని అమలు చేసి, వేదాలకి వక్రబాష్యాలు చెప్పి లేని వాటిని జొప్పించి గ్రంథాలని మార్చి నోటికి వచ్చినవి చేర్చి సనాతన ధర్మాన్ని ఏ విధంగా కాలరాయలి అనుకున్నాడో తన భార్యకి రాసిన ఉత్తరంలో బయటపడింది! కానీ ఎవ్వరూ కూడా సనాతన ధర్మం మీద జరిగిన ఈ కుట్ర గురించి బయటప్రపంచానికి తెలియకుండా జాగురూకత వహించారు! ప్రస్తుతం మన సనాతన ధర్మంలో చిచ్చు రేపడానికి మను ధర్మాన్ని నోటికి వచ్చినట్టు వ్యక్యానించి దాని అసలు ప్రతులు దొరకాకుండా చేసి ధర్మ వినాశనానికి పాల్పడిన దుష్టుడు ఈ మాక్స్ ముల్లర్ అని RSS మరియు హిందూ సంగాలు ఆగ్రహం చెందుతున్నాయి.
తుకారాం (1937 సినిమా)
తుకారాం 1937లో విడుదలైన తెలుగు చలనచిత్రం. ఎమ్.ఎల్.టాండన్ దర్శకత్వం వహించిన ఈ చిత్రంలో సి.ఎస్.ఆర్.ఆంజనేయులు, సురభి కమలాభాయి, రావు బాలసరస్వతీ దేవి తదితరులు నటించారు.
విప్రనారాయణ (1937 సినిమా)
1937లో విడుదలైన విప్రనారాయణ తెలుగు చిత్రాన్ని కలకత్తాలో నిర్మించారు. దీని దర్శకుడు అహీంద్ర చౌదరి, ఛాయాగ్రాహకుడు నిమాయి ఘోష్, సంగీతదర్శకుడు ప్రఫుల్ల మిత్ర తదితర సాంకేతిక వర్గమంతా బెంగాళీవాళ్ళే. ఈ సినిమాలో 12 ఏళ్ల సూర్యకుమారితో పాటపాడించటానికై ప్రత్యేకంగా ఆమె కొరకు సినిమాలో ఒక పాత్రను సృష్టించారు. ఈ సినిమాతోనే ఛాయాగ్రాహకునిగా పరిచయమైన నిమాయి ఘోష్ కాంచనమాలకు తొలిసారిగా తెరపరీక్ష చేశాడు. 1937, నవంబర్ 5న విడుదలైన తెలుగు చలనచిత్రంకు ఆహింద్ర చౌదరి దర్శకత్వం వహించగా ఈ చిత్రంలో చిత్తజల్లు కాంచనమాల, కస్తూరి లక్ష్మీనరసింహారావు, టంగుటూరి సూర్యకుమారి తదితరులు నటించగా, ప్రఫుల్ల మిత్ర సంగీతం అందించాడు.
గాదెవారిపల్లె
గాదెవారిపల్లె, గుంటూరు జిల్లా కారంపూడి మండలం లోని ఒక గ్రామము. పిన్ కోడ్ నం. 522 614., ఎస్.టి.డి కోడ్ = 08649.
ఆరోగ్య కేంద్రం:- ఈ కేంద్రం పరిధిలో పేటసన్నెగండ్ల, చింతపల్లె ఆరోగ్య ఉపకేంద్రాలు ఉన్నాయి. ఈ ఆసుపత్రి 1982కి పూర్వం పల్నాట ప్రధాన ఆసుపత్రి (మదర్ పి.హెచ్.సి) గా సేవలందించింది. అప్పట్లో 5 ఎకరాల సువిశాలమైన స్థలంలో, 6 పడకలతో, ఆసుపత్రిలో వైద్యులు, సిబ్బంది, ప్రజలకు అందుబాటులో ఉండేటందుకు 9 క్వార్టర్లు, శస్త్ర చికిత్స గది, రక్తపరీక్షల కేంద్రాన్నీ నిర్మించారు. కాలాంతరంలో రూపురేఖలు కోల్పోయిన ఆసుపత్రిలో నూతనభవనం నిర్మించారు. ఆ తరువాత ఈ ఆసుపత్రి ప్రాభవం కోల్పోయింది. [4]
2013 జూలైలో ఈ గ్రామ పంచాయతీకి జరిగిన ఎన్నికలలో శ్రీ దోర్ణాల బ్రహ్మారెడ్డి, సర్పంచిగా ఎన్నికైనారు. తరువాత వీరు, మొదటిసారి ఏర్పడిన కారంపూడి మండల సర్పంచిల సంఘానికి కార్యదర్శిగా ఎన్నికైనారు. [1] & [2][1] ఈనాడు గుంటూరు రూరల్; 2013, ఆగస్టు-25; 4వపేజీ. 
[2] ఈనాడు గుంటూరు రూరల్; 2014, జనవరి-20; 5వపేజీ.
[3] ఈనాడు గుంటూరు రూరల్; 2015, మార్చి-23; 4వపేజీ.
[4] ఈనాడు గుంటూరు రూరల్; 2013, ఆగస్టు-25; 4వపేజీ.
భావశ్రీ
భావశ్రీ గా పేరుగాంచిన వాండ్రంగి రామారావు తెలుగు సినీ రచయిత, కవి, రాష్ట్ర పురస్కార గ్రహీత, వక్త, వ్యాఖ్యాత , రూపకకర్త, మరియు ఆకాశవాణి ప్రసంగికుడు. 
భావశ్రీ 1935, జనవరి 26న శ్రీకాకుళం జిల్లాలో జన్మించాడు. ఈయన స్వగ్రామం గంగువారిసిగడాం మండలములోని సంతవురిటి గ్రామము. ఈయన తండ్రి సూర్యనారాయణ సమాజ సేవకుడు. తల్లి అమ్మన్నమ్మ, గృహిణి.
తెలుగు భాషలో ప్రత్యేక బి.ఎ డిగ్రీతో ఉత్తీర్ణుడైన భావశ్రీ తెలుగు, సంస్కృతంతో పాటు హిందీ మరియు ఆంగ్ల భాషలలో కూడా ప్రవేశం ఉన్నది.
"తెలుగుజాతి నాది" "తెలుగు సంస్కృతి నాది" "నాకు అనేక భాషలు వచ్చినప్పటికీ నేను తెలుగు కవినే" అని చెప్పేవారు భావశ్రీ. ఈ మాటలు ఆయనకు మాతృభాషపై ఉన్న అచంచల అభిమానానికి నిదర్శనంగా నిలుస్తాయి. ఆయన జీవితం అంతా సాహిత్యం తో ముడిపడి ఉంది. అనేక విశ్వవిద్యాలయాలకు చెందిన విద్యార్థులు ఈయన రచలలపై పరిశోధనలు చేస్తున్నారు. ఈయన పస్తుతం "ఆంధ్రప్రదేశ్‌ సాహితీ సాంస్కృతిక శాఖ" కు అధ్యక్షునిగా ఉన్నారు. ఈయన ఈ శాఖ సభ్యునిగా రెండుసార్లు మరియు అధికార భాషా సంఘం సభ్యునిగా మూడు సర్లు ఉన్నారు. ఈ నాటికి కూడా ఆయన సాహిత్యసెవలు కొనసాగిస్తూనే ఉన్నారు.
సారంగధర (1937 సినిమా)
సారంగధర 1937, ఫిబ్రవరి 5న విడుదలైన తెలుగు చలనచిత్రం. పి.పుల్లయ్య దర్శకత్వం వహించిన ఈ చిత్రంలో అద్దంకి శ్రీరామమూర్తి,బందా కనకలింగేశ్వరరావు,పులిపాటి వెంకటేశ్వర్లు,
కొచ్చర్లకోట సత్యనారాయణ,శ్రీరంజని సీనియర్, కన్నాంబ, పి.శాంతకుమారి, బాలామణి తదితరులు నటించగా, ఆకుల నరసింహారావు సంగీతం అందించాడు.
చల్‌ మోహనరంగా
చల్ మోహనరంగా సి.పుల్లయ్య దర్శకత్వంలో వాలి సుబ్బారావు, పెంటపాడు పుష్పవల్లి ప్రధాన పాత్రల్లో నటించిన 1938 నాటి తెలుగు చలన చిత్రం. రాజమండ్రి నిడమర్తి సూరయ్య స్టూడియోలో సి.పుల్లయ్య ఒకేసారి 'చమ్రియా' వారికి "సత్యనారాయణవ్రతం, కాసుల పేరు, చల్‌ మోహనరంగా" అనే మూడు చిత్రాలను తీసిపెట్టారు.
పవిత్ర గ్రంధములు
ప్రపంచము లో చాలా మతములకు, పవిత్ర గ్రంథములు ఉన్నాయి. చాలా మతములు ఆధ్యాత్మిక ఉద్యమములు వారి పవిత్ర గ్రంథములు దైవ సంబంధమైనవని,అత్మ జ్ఞాన సంబంధమైనవని భావిస్తారు.
హిందూమతము లో ఋగ్వేదము ప్రస్తుతం లభ్యమైన ఆధారాల ప్రకారం సుమారుగా క్రీ.పూ 1500-1300 లో కూర్చబడినది అని ఊహించడమైనది (వేదాలు కొన్ని వేల సంవత్సరాలకు పూర్వం కూర్చబడినదని భారతీయుల నమ్మకం. వేదాలని అపౌరుషేయాలని అంటారు అంటే పురుషులెవరూ(మానవులెవరూ) వ్రాయలేదని అర్ధం. వేదాలు మానవ జీవన విధానలను, గమనాలను నిర్దేశిస్తాయి, నిశితంగా పరిశీలిస్తే వేదాల నండి అంతులేని విజ్ఞానాన్ని మనం గ్రహించవఛ్ఛు). అందువలన ఇది అతి ప్రాచీన హైందవ గ్రంథము. .
ఘేరండ సంహిత
ఘేరండ సంహిత (धेरंड संहिता) హఠ యోగము యొక్క మూడు ప్రామాణిక గ్రంథములలో ఒకటి (మిగతా రెండు హఠయోగ ప్రదీపిక మరియు శివ సంహిత) 17వ శతాబ్దము లోనిదిగా చెప్పబడుతున్న ఈ గ్రంథము హఠయోగ విజ్ఞాన సర్వస్వముగా పేర్కొనబడుతున్నది.
ఘేరండుడు ఛండుడికి ఉపదేశించిన యోగశాస్త్రమే ఘేరండ సంహిత. ఈ గ్రంథము "షట్ క్రియలు" (అంతర్గత శరీర శుద్ధి లేక ఘఠస్త యోగ) మీద కేంద్రీకరిస్తుంది. చివరి శ్లోకములు సమాధి గురించి చెప్పినప్పటికీ, ఇవి పతంజలి పద్ధతుల కంటే భిన్నముగా ఉంటాయి
హఠయోగ ప్రదీపిక
స్వామీ ఘోరకనాథ్ శిష్యుడు యోగి స్వాత్వారామ సంస్కృతములో రచించిన హఠయోగ ప్రదీపిక, హఠయోగములో ప్రాచీన పుస్తకముగా చెప్పబడుతున్నది. 11వ శతాబ్దములో వ్రాయబడిన ఈ గ్రంథము పురాతన సంస్కృత గ్రంథములతో పాటు స్వాత్వారామ ప్రతిపాదించిన యోగ ముద్రలు కూడా ఉన్నాయి. వీటిలో ఆసనాలు, ప్రాణాయామము, చక్రములు,కుండలిని,బంధములు, క్రియలు, శక్తి, నాడి, ముద్ర ఇంకా ఇతర విషయములు ఉన్నాయి. 1924లో మద్రాసులోని ప్రాచ్యలిఖిత భాండాగారంలోని ఈ గ్రంథం దొరకగా దానిని దొరస్వామయ్య అనువదించారు. ఈనాడు అనేక ఆధునిక ఇంగ్లీషు అనువాదములు దొరుకుతున్నవి.
రెండు స్రవంతులైన యిద (మానసిక) మరియు పింగళ (భౌతిక) శక్తులను ఉపయోగించి, షుషుమ నాడి (స్వీయ శక్తి)ని ఉద్గారించడానికి, శరీరంలోని వివిధ ప్రదేశాలలో వెన్నెముక ప్రాథమిక స్థానం నుండి తల పైభాగంవరకూ గల, కాస్మిక్ శక్తి కేంద్రాలను, సమాధి పొందేంత వరకు, వివిధ చక్రముల ద్వారా ప్రేరేపించవలెను.
అతి లోతైన ఏకాగ్రతలద్వారా, శారీరక మానసికాలపై పట్టు సాధించి, మేధోజలాల స్తంభనలవరకూ సాధనలు చేసి, స్వీయబ్రాహ్మణాన్ని పొందడమే హఠయోగం. అకుంఠిత దీక్షతో సాధన చేసే హఠయోగము, సాధకున్ని రాజ యోగ శిఖరాలకు చేర్చుతుందని భావిస్తారు.
పాశ్చాత్య దేశాలలో, హఠయోగము వ్యాయామ శిక్షణా పద్ధతిగా ప్రాచుర్యము పొందినది. హఠయోగ అసలు మానసిక ఉద్దేశ్యాలను అర్థం చేసుకొనక, కేవలం భౌతిక సాధనలు మాత్రమే జరుగుతున్నవి. ప్రస్తుతము, 3 కోట్ల అమెరికా ప్రజలు హఠయోగాన్ని సాధన చేస్తున్నారని అంచనా. అయితే భారత ఉపఖండములో మాత్రం నేటికీ హఠయోగము సంప్రాదాయ పద్ధతిలోనే అనుసరించబడుతున్నది. 20వ శతాబ్దములో అంతర్జాతీయ చైతన్య స్రవంతిలోకి ప్రవేశించిన అనేక గొప్ప యోగులను అందించిన, వ్యవస్థీకృత సంస్థల అజమాయిషీలేని సాంప్రదాయ గురు-శిష్య సంబంధము భారత, నేపాలీ మరియు కొన్ని టిబెట్ వర్గాలలో నేటికీ సజీవంగా ఉన్నది.
కలరా
కలరా (Cholera) అనునది అతిసార వ్యాధి. ఈ వ్యాధి విబ్రియో కలరే అను బాక్టీరియా వలన కలుగుతుంది. ఇది నీరు ద్వారా లేదా ఆహారం ద్వారా వ్యాప్తి చెందుతుంది. ఇది అత్యంత వేగంగా వ్యాప్తి చెందే ప్రాణాంతక వ్యాధి. ఆతి విరోచనాలతో మొదలయ్యే ఈ వ్యాధి సోకిన వెంటనే వైద్య సహాయం అందకపోతే రోగి మరణించే అవకాశం ఎక్కువగా ఉంటుంది.
ప్రపంచంలో నమోదవుతున్న కలరా కేసులు ఎక్కువగా ఆఫ్రికా ఖండం నుంచి నమోదవుతున్నవే. ఇంకా పర్యవేక్షణా లోపం వల్ల చాలా కేసులు సకాలంలో అధికారుల దృష్టికి రాకుండా ఉన్నాయి. కలరా సోకిన తర్వాత ఆఫ్రికాలో 5% మంది చనిపోతున్నారు. అదే ఇతర దేశాల్లో అయితే ఇది కేవలం 1% మాత్రమే. 
చాలావరకు కలరా కేసులను ఓరల్ రీహైడ్రేషన్ థెరపీ ద్వారా నయం చేయవచ్చు. 
కలరా వ్యాధి ప్రాణాంతకమైనా దీన్ని మన దైనందిన కార్యక్రమాలన్నింటిలో పరిశుభ్రతను పాటించడం ద్వారా సులభంగా నివారించవచ్చు. అభివృద్ధి చెందిన దేశాల్లో నీటిని శుద్ధం చేయడానికి మంచి సాంకేతిక పద్దతులు అమలులో ఉండటం వలన ఇది ఆ దేశాల్లో చాలా అరుదు గా కనిపిస్తుంది.
పెట్లూరు (కొండపి మండలం)
పెట్లూరు, ప్రకాశం జిల్లా, కొండపి మండలానికి చెందిన గ్రామము. పిన్ కోడ్: 523 270.
2001 వ.సంవత్సరం జనాభా లెక్కల ప్రకారం గ్రామ జనాభా 3,078. ఇందులో పురుషుల సంఖ్య 1,541, మహిళల సంఖ్య 1,537, గ్రామంలో నివాస గృహాలు 729 ఉన్నాయి. గ్రామ విస్తీర్ణం 2,502 హెక్టారులు.
పెదకండ్లగుంట 4.5 కి.మీ,చినకండ్లగుంట 5.7 కి.మీ,చౌటపాలెం 6.2 కి.మీ,మూగచింతల 6.3 కి.మీ,నెన్నూరుపాడు 8 కి.మీ.గుర్రప్పడియ 7 కి.మీ.
కొండపి 10.2 కి.మీ,మర్రిపూడి 15.6 కి.మీ,పొన్నలూరు 17.7 కి.మీ,సంతనూతలపాడు 19 కి.మీ.
పశ్చిమాన మర్రిపూడి మండలం,దక్షణాన పొన్నలూరు మండలం,ఉత్తరాన చీమకుర్తి మండలం,తూర్పున సంతనూతలపాడు మండలం.
మరో చరిత్ర
అప్పటికే రంగుల చిత్రాలు విరివిగా వస్తున్న సమయంలో నలుపు-తెలుపులో విడుదలైన మరో చరిత్ర సినిమా సంచలన విజయం సాధించింది. తెలుగు సినీ రంగంలో కమల్ హాసన్, సరితలకు ఈ సినిమా ఒక మైలురాయిగా నిలిచింది. ఒక తమిళ బ్రాహ్మణ యువకుడు, ఒక హిందూ యువతి విశాఖపట్నంలో ప్రేమలో పడతారు. ఇద్దరూ దృఢమైన వ్యక్తిత్వం కలవారు. అడ్డుచెప్పిన పెద్దలతో వాదినకు దిగుతారు. ఒక సంవత్సరం ఒకరినొకరు కలుసుకొనకుండా తమ ప్రేమ నిజమైనదని నిరూపించడానికి సంసిద్ధులౌతారు. ఈ సినిమా చివరకు విషాదాంతమౌతుంది.
విశాఖపట్నంలో పనిచేస్తున్న తల్లిదండ్రుల దగ్గఱ ఉండడానికి బాలు (కమల్ హాసన్) తమిళనాడునుండి విశాఖపట్నం వస్తాడు. వారి పక్కింటి అమ్మాయి స్వప్న (సరిత) తో ప్రేమలో పడతాడు. 
వచ్చీరాని తెలుగుతో బాలు, సరితల ప్రేమాయణం సరదాగా సాగుతుంది. అన్ని కథలలాగానే వారి ప్రేమ వ్యవహారం బయట పడుతుంది. ఇద్దరి తల్లిదండ్రులు (ముఖ్యంగా బాలు తండ్రి, స్వప్న తల్లి) వారి ప్రేమను తీవ్రంగా వ్యతిరేకిస్తారు. తమ మనసు మార్చుకొనేది లేదని బాలు, స్వప్న తెగేసి చెబుతారు. ఒక సంవత్సరం పాటు ఒకరినొకరు చూడకుండా, కలవకుండా, మాట్లాడకుండా, ఉత్తరాలు కూడా వ్రాకుండా ఉండమనీ, తరువాత కూడా వాళ్ళు పెళ్ళి చేసుకోవాలని ఇష్టపడితే అప్పుడు ఆలోచిస్తామని పెద్దవాళ్ళు కండిషన్ పెడతారు.
బాలు విశాఖపట్నంనుండి హైదరాబాదు వస్తాడు. అక్కడ అతనికి ఒక నర్తకి (మాధవి) తో పరిచయమౌతుంది. స్వప్నతో బాలు ప్రేమ వ్యవహారాన్ని తెలుసుకొన్న మాధవి అతనిని ప్రోత్సహించి నాట్యం నేర్పుతుంది. మధ్యలో ఒకసారి విహారయాత్రలో కలుసుకొనే అవకాశం వచ్చినా గాని స్వప్న దృఢంగా అతనికి కనపడకుండా ఉంటుంది. యేడాది పూర్తి అయినాక బాలు విశాఖపట్నం తిరిగి వస్తాడు. ఆ రోజును సంతోషంగా జరుపుకోవాలనుకొన్న స్వప్న అపాయంలో చిక్కుకుంది. ఎప్పటినుండో ఆమెపై కన్ను వేసిన మరొక యువకుడు ఆమెపై అత్యాచారానికి పూనుకొంటాడు. బాలును అపార్థం చేసుకున్న మాధవి అన్నయ్య అతడిని చంపేందుకు రౌడీలను పంపుతాడు. అలా అత్యాచారానికి గురైన స్వప్న, చావుదెబ్బలు తిన్న బాలు చావుబతుకుల మధ్య కలుస్తారు.. చివరికి కొండపై నుంచి పడి ఇద్దరూ మరణిస్తారు..
చక్కని పాటలు, బాలచందర్ దర్శక ప్రతిభ, పాత్రలకు తగిన నటన, సంభాషణలు, వైజాగ్, భీమిలి, గాజువాక అందాలు ఈ చిత్రాన్ని సూపర్ హిట్ చేశాయి. ఇందులో కలకాలం నిలిచిపోయిన పాటలు:
మహారథి కర్ణ
మహారథి కర్ణ 1960 లో విడుదలైన తెలుగు డబ్బింగ్ సినిమా.
మహా వీర మయూర
ఇది కన్నడ భాషనుండి తెలుగు కు డబ్ చేయబడ్డ చిత్రం. కన్నడ కంఠీరవ రాజ్ కుమార్ మయూరునిగా నటించారు.
మహాకవి కాళిదాసు (సినిమా)
"మహాకవి కాళిదాసు" సినిమా సంస్కృత కవి కాళిదాసు గారి జీవిత కథ ఆధారంగా 1960 లో తీయబడింది. ఈ చిత్రానికి కమలాకర కామేశ్వర రావు గారు దర్శకత్వం వహించారు. కాళిదాసు పాత్రను అక్కినేని నాగేశ్వర రావు గారు పోషించారు.
మహాలక్ష్మి మహిమ
మహాలక్ష్మి మహిమ 1959 లో విడుదలైన తెలుగు డబ్బింగ్ సినిమా.
మహారాజశ్రీ మాయగాడు
మహారాజశ్రీ మాయగాడు విజయ బాపినీడు దర్శకత్వంలో 1988లో వచ్చిన సినిమా. ఇందులో కృష్ణ, శ్రీదేవి ప్రధాన పాత్రధారులు.
మహారాజు
రాజ్యాన్ని పరిపాలించే వ్యక్తిని రాజు లేదా మహారాజు (King) అంటారు. రాజ్యాన్ని , రాజ్యానికి సంబందించిన కోటను మరియు రాజ్యపు ప్రజల్ని రక్షించే బాధ్యత మహారాజు మరియు ఇతర రాజోద్యోగులపై ఉంటుంది.
మహారాజు మరియు మహారాణి ఇద్దరిని రాజ దంపతులు అంటారు. మహారాజు తల్లిని రాజమాత అంటారు. వీరి సంతానంలో పెద్ద కొడుకు మామూలు రాజ సాంప్రదాయాలలో తరువాత రాజుగా పదవి నిర్వహించ వలసి ఉంటుంది. ఇతన్ని యువరాజు అంటారు. ఆడపిల్ల అయితే యువరాణి అంటారు. మహారాజు అనంతరం యువరాజుకు పట్టాభిషేకం చేస్తారు. ఈ కార్యక్రమంలో ముఖ్యమైన భాగం మకుటం ధరించడము. దక్షిణ భారతదేశంలో చాలా రాజ్యాలు పరిపాలించిన ఆంధ్ర క్షత్రియులను రాజులు అని పిలుస్తారు.పురాణ కాలమునుండి నేటి వరకూ భారతీయ రాజులలో ప్రముఖులైన వారు అనేకులు కలరు. వీరిలో సూర్య వంశం, చంద్ర వంశం రాజులు ప్రముఖులు.
మహామంత్రి తిమ్మరుసు
మహామంత్రి తిమ్మరుసు 1962లో విడుదలైన తెలుగు చరిత్రాత్మక చిత్రం. దీనిలో తిమ్మరుసుగా గుమ్మడి, కృష్ణదేవరాయలుగా ఎన్.టి.రామారావు పోటీపడి అద్భుతంగా నటించారు. ఈ కథను మూడుగంటల పాటు ఆసక్తికరంగా చెప్పడం ఒక ఎత్తు అయితే, కథ పరంగా తిమ్మరుసు(గుమ్మడి)కి, కథనం పరంగా రాయలు (ఎన్టీఆర్)కి సమ ప్రాథాన్యం ఇస్తూ సాగే జోడు గుఱ్ఱాల సవారీ మరొక ఎత్తు ఈ చిత్రం. తిమ్మరుసు కన్నులు కాల్చివేసిన తరువాత రాయల పాత్రలో ఎన్.టి.రామారావు హుందాగా నటించారు, రాయలు శిక్ష విధించాలని తెలిసాక తిమ్మరుసు పాత్రలో ఉన్న గుమ్మడి తన అసమాన ప్రదర్శన ప్రదర్శించారు.
కృష్ణదేవరాయలు అదృశ్యంపై ప్రజలు చింతాక్రాంతులు కావడం మారువేషంలో రాయలు గమనించాడు. తిమ్మరుసు రాయల్ని రక్షించి పట్టాభిషిక్తుని చేస్తాడు. సంగీత విద్వాంసునిగా నటించి నాట్యకత్తె చిన్నమ ను ఆకర్షిస్తాడు. తిమ్మరుసు అనుమతి లేకుండా ఆమెను వివాహమాడతాడు. తిమ్మరుసు రాజనీతి కారణంగా పొరుగుదేశపు రాకుమారిని పెళ్ళాడతాడు. ఇరువురి రాణులతో ఉన్నపుడు తమను దాసీపుత్రులని హేళన చేశిన గజపతుల ప్రస్తావన వచ్చి ఆవేశపరుడై తిమ్మరుసును సంప్రదించకుండా గజపతుల పైకి దండయాత్రకు కటకానికి బయలు దేరతాడు. మధ్యలో కొండవీడు, కొండపల్లి ని జయిస్తాడు. గజపతి కుమారుడు రాయలను ముట్టడించగా సేనతో వచ్చి తిమ్మరుసు రక్షిస్తాడు. గజపతి రాకుమార్తె మారువేషంలో రాయలను గమనిస్తుంది. వేగుల ద్వారా రాకుమార్తె తనను ప్రేమిస్తుందని తెలుసుకున్న రాయలు మారువేషంలో కటకానికి వెళతాడు. రాకుమార్తెను కలిసి ఆమె మనోగతాన్ని తెలుసుకుంటాడు. తన ఆచూకీ గమనించిన గజపతి సోదరుని నుండి యుక్తిగా తప్పించుకుంటాడు. రాయల్ని అష్టదిగ్బంధం చేయటానికి పదహారు మంది పాత్రుల సహకారం కోరతాడు గజపతి. ఆ వ్యూహం ఫలిస్తే గజపతి ది పైచేయి ఔతుందని తెలిసి తిమ్మరుసు ప్రతివ్యూహంతో గజపతికి పాత్రులపట్ల అనుమానం కలిగించి వారిని గజపతి చేతిలో మట్టుపెట్టిస్తాడు. తప్పనిసరై గజపతి రాయల్ని అల్లుడుగా అంగీకరిస్తాడు. రాయల్ని హత్యచేయమని కుమార్తెను ప్రేరేపిస్తాడు. ఆత్మహత్య చేసుకోబోతున్న అన్నపూర్ణను తిమ్మరుసు కాపాడుతాడు. రాయలతో రాజధానికి వచ్చిన రాణి దగ్గరకు ఆమె చిన్నాన్న కుటిల మనసుతో చేరతాడు. రాయలకు తిమ్మరుసు కు మధ్య అగాధం సృష్టించే అనేక ప్రయత్నాలు చేస్తాడు. కొన్ని సార్లు సఫలీకృతుడౌతాడు. రాయలకు అన్నపూర్ణకు పుట్టిన కుమారుడు తిమ్మరుసుకు మాలిమి ఔతాడు. అతడి పట్టాభిషేకానికి ముహూర్తం కుదరనందున రాయల ప్రతిపాదనను తిమ్మరుసు అన్యమనస్కంగా అంగీకరిస్తాడు. రాయలు నగరంలో లేని సమయం లో రాకుమారుడు విషప్రయోగం వల్ల మరణిస్తాడు. ఆ నేరం తిమ్మరుసు మీద మోపబడుతుంది. రాయలు తిమ్మరుసు ను విచారించి కనుగుడ్లు కాల్పించే శిక్ష విధిస్తాడు. తిమ్మరుసు కనుచూపు పోయాక రాయలకు నిజం తెలుస్తుంది.
మేజర్ చంద్రకాంత్
మేజర్ చంద్రకాంత్ 1993 లో విడుదలైన తెలుగు చిత్రం.
మల్లెపందిరి (1982 సినిమా)
మల్లెపందిరి జంధ్యాల దర్శకత్వంలో, విజ్జిబాబు, జ్యోతి, బాలసుబ్రహ్మణ్యం, వేటూరి సుందరరామ్మూర్తి ప్రధాన పాత్రల్లో నటించిన తెలుగు హాస్య చిత్రం. కాంతి ఫిలిమ్స్ పతాకంపై చల్లా వెంకట్రామయ్య నిర్మించారు.
వెంకూ (విజ్జి బాబు)కు 35 సంవత్సరాలు నిండినా పెళ్ళి అవదు. పెళ్ళి చేసుకోవాలంటే ఏం చేయాలన్న విషయం మీద ప్రేమ గురువు (వేటూరి)ని ఆశ్రయిస్తారు. అతనిచ్చే చిట్కాలు పనిచేయకున్నా మొత్తానికి వెంకూని శ్యామల (జ్యోతి) ప్రేమిస్తుంది, పెళ్ళి అవుతుంది. దురదృష్టవశాత్తూ వెంకూ ఉద్యోగం పోతుంది, శ్యామలకు ఉద్యోగం వస్తుంది. చుట్టుపక్కల వారు, తెలిసినవారూ ఆడదాని సొమ్ముతో బతుకుతున్నాడని అవమానించడంతో భార్యభర్తలు విడిపోతారు. తనకంటూ ఎవరూ లేరన్న బాధలో ఆత్మహత్య చేసుకుందామని, తనకు తానుగా చేయలేక షేక్ మోజెస్ మూర్తి (ఎస్.పి.బాలసుబ్రహ్మణ్యం) అనే ప్రొఫెషనల్ కిల్లర్ తో చంపేందుకు ఒప్పందం కుదుర్చుకుంటాడు. శ్యామల భర్త పడ్డ బాధ అర్థంచేసుకుని, క్షమించమంటూ మళ్ళీ వెంకూ వద్దకు వస్తుంది. మళ్ళీ వెంకూకి బతకాలనే కాంక్ష పుడుతుంది. చంపుతానంటూ వెంటపడుతున్న ప్రొఫెషనల్ కిల్లర్, బతుకుమీద ఏర్పడ్డ తీపి మధ్య ఇరుక్కుని వెంకూ ఎలా ఇబ్బందిపడ్డాడన్నదే సినిమాకు ముగింపు.
సినిమాలోని ముఖ్యపాత్రలు, పాత్రధారులు:
ముఖ్యసాంకేతిక బృందం:
తన దర్శకత్వంలో వచ్చిన తొలి సినిమాలో టీనేజ్ ప్రేమకథని చిత్రీకరించిన జంధ్యాల తన రెండో సినిమాకు హాస్యాన్ని ఎంచుకుని తీశారు. 1975లో విడుదలై విజయం పొందిన "ఛోటీ సీ బాత్" అనే హిందీ సినిమాతో ప్రారంభమైన ప్రేమ గురువు అన్న కాన్సెప్ట్ ఈ సినిమా ద్వారా తెలుగులో చూపించారు జంధ్యాల.
సినిమాకి ముందుగా "1,2,3,4" అన్న పేరు పెడదామని భావించారు, "మగాడా! మొగుడివి కాకు" అన్న పేరును అనుకున్నారు. అయితే ఇవి సరిపడవని భావించడంతో, ప్రస్తుతమున్న మల్లెపందిరి అన్న పేరు పెట్టారు.
మల్లెపందిరి సినిమా చిత్రీకరణ 1981లో అక్టోబరు 29న ప్రారంభించారు. దాదాపు 30రోజుల పాటు జరిగిన సినిమా చిత్రీకరణ ప్రధానంగా రాజమండ్రి చుట్టుపక్క ప్రాంతాల్లో జరిగింది. సినిమా 1981 నవంబరు 30లో పూర్తైంది. ఒకే ఒక్క షెడ్యూల్లో సినిమా చిత్రీకరణ పూర్తిచేశారు. సినిమా ప్రధానంగా రాజమండ్రిలో చిత్రీకరణ జరుపుకోగా పాటలు పాపికొండలు, దేవీపట్నం, హుకుంపేట, గుమ్మళ్ళదొడ్డి వంటి ప్రాంతాల్లో చిత్రీకరించారు.
మళ్ళీ పెళ్ళి (1939 సినిమా)
మళ్ళీ పెళ్ళి 1939 సంవత్సరంలో విడుదలైన సందేశాత్మకమైన తెలుగు సినిమా. ఇది ఆనాటి సంఘ సంస్కర్తలు రాజా రామమోహనరాయ్, కందుకూరి వీరేశలింగం వంటి మహోన్నత వ్యక్తుల ఊహలకు వూపిరిపోసింది. విధవా పునర్వివాహం దీనిలోని ముఖ్యమైన సందేశం.
జనార్ధనరావు పంతులు (బలిజేపల్లి) ఒక వకీలు. అతను సనాతన ఆచార వ్యవహారాలకు కట్టుబాట్లకు విలువనిచ్చే ఛాందసవాది. తన ఆరు సంవత్సరాల వయసున్న కూతురు లలిత (కాంచనమాల) ను ఒక ముసలాడికి ఇచ్చి పెళ్ళి చేయగా అతను కొద్దికాలంలోనే చనిపోతాడు. ఫలితంగా లలిత చిన్నతనంలోనే విధవగా మారుతుంది. లలిత తీవ్రమైన కట్టుబాట్లు మధ్య పెరుగుతుంది.
కలియుగానందస్వామి అనే పేరుతో ఒక స్వాములవారు ఆ వూళ్ళో ప్రవేశించి జనార్దనరావు ఇంట్లో దిగుతాడు. స్వాములవారి పేరు వూరంతా పాకిపోయింది. వారి తీర్థప్రసాదాలు తింటే స్వర్గం తప్పదన్న విశ్వాసంతో ప్రజలందరూ ఆయన దర్శనం కోసం ఎగబడసాగారు. స్వాములవారు జనార్థనరావును తన చేతిలో కీలుబొమ్మను చెసుకుని, వూళ్ళో అధికారం చెలాయిస్తుంటాడు.
ఒకరోజు ఎవరో పేరంటానికి పిలవడానికి వచ్చి తెలియక లలిత మొఖాన బొట్టు పెట్టారు. ఆ బొట్టు స్వాములవారు చూసి కళ్లెర్ర జేసి మతానికి తీరని కళంకం జరిగిందని ఆర్భాటం చేస్తారు. అమ్మలక్కలందరూ నానా మాటలంటారు. లలితకు తీరని దుఃఖం కలుగుతుంది.
ఆమెకు సుందరరావు (వై.వి.రావు) అనే సంఘ సంస్కర్త పరిచయమవుతాడు. అతడు ఆమెకు నచ్చజెప్పి, ఒప్పించి, ప్రాచీన కట్టుబాట్ల నుంచి విముక్తిరాలిని చేసి మళ్ళీ పెళ్ళి చేసుకుంటాడు.
కళ్యాణ రాముడు
1979లో "కళ్యాణరామన్" (கல்யாணராமன்) గా తీసిన తమిళ చిత్రాన్ని తెలుగులో కళ్యాణ రాముడు గా అదే సంవత్సరంలో డబ్బింగ్ చేసి విడుదల చేశారు. ఇందులో కమల్ హాసన్ ద్విపాత్రాభినయం చేస్తే పోటీగా శ్రీదేవి నటించింది.
రాము, కళ్యాణ్ ఇద్దరూ కవల పిల్లలు. చిన్నతనంలోనే తల్లిదండ్రులు విడిపోయి రాము తల్లి వద్ద మద్రాసులోనే ఉండిపోగా కళ్యాణ్‌ని తండ్రి బెంగళూరుకు తీసుకుపోయి అక్కడకు దగ్గరనే ఉన్న టీ ఎస్టేటుకు యజమాని అయి ఆ ప్రాంతాలకు జమీందార్ అవుతాడు. సరైన సంరక్షణ లేక కళ్యాణ్ పెరిగి పెద్దవాడై అమాయకుడిగా, వెర్రిబాగులవాడిగా తయారవుతాడు. డ్రైవర్ కూతురు కమలను ప్రేమిస్తాడు. ఎస్టేట్ మేనేజర్ ఆస్తి కోసం కుట్రపన్ని డ్రైవర్, వంటవాడు, మరో రౌడీ సహాయంతో మొదట జమీందారును, తరువాత కళ్యాణ్‌ను హత్యచేస్తాడు. చనిపోయే ముందు జమీందారు కళ్యాణ్‌కు తల్లి, సోదరుని విషయం తెలియజేస్తాడు. మరణించిన కళ్యాణ్ ఆత్మ మేనేజర్‌పై పగబట్టి, మద్రాసులో ఉన్న రామును కలుసుకుని విషయాన్ని వివరిస్తుంది. రాము ఎస్టేట్‌కు వచ్చి కళ్యాణ్ ఆత్మ సహాయంతో మేనేజర్ ఆట కట్టిస్తాడు. ఆత్మ ప్రోత్సాహంతోనే కమలను వివాహం చేసుకుంటాడు.
మామా అల్లుళ్ళ సవాల్
ఇది 1980 లో విడుదలైన ఒక తెలుగు చిత్రం. 
రామాంజనేయయుద్ధం, కృష్ణార్జున యుద్ధం ఇతివృత్తాలని సమకాలీన కథగా మార్ఛి రూపొందించిన చిత్రం. చిత్ర కథను ఎమ్.డి.సుందర్ తయారు చేసారు. సత్యనారాయణ ఒక పోలీసు అధికారి,అతని భార్య జమున, వారి కూతురు శ్రీదేవి. జమున సోదరుడు కృష్ణ .వృత్తిరీత్యా లాయరు. అక్కకూతురును పెళ్ళాడాడు. ఒక కేసులో సత్యనారాయణ చంద్రమోహన్ నూ అరెస్టు చేసి దోషిగా నిలబెడతాడు. కృష్ణ చంద్రమోహన్ వైపు వాదించటానికి పూనుకుంటాడు. కృష్ణ చంద్రమోహన్ ను నమ్మడానికి కారణం - అతడు తన ప్రాణ స్నేహితుని (రంగనాథ్) సోదరుడు కావడం. ఎంత దరిద్రంలో ఉన్నా చనిపోయిన అన్నకు ఇస్టమైన బంగారు గొలుసును అమ్మకపోవడం ( ఆ గొలుసును గతంలో కృష్ణ, రంగనాథ్ కు బహూకరిస్తాడు). సత్యనారాయణ, (మామ) కృష్ణ (అల్లుడు) సంఘర్షణ చిత్ర కథ . చిత్రంలో సమాంతరంగా సాగే హాస్య కథ ఉంది. అల్లు ధనవంతుడైనా పాత వృత్తి పాత పేపర్లు,చిత్తు కాగితాల సేకరణ మానుకోడు. అతని కూతురు రమాప్రభకు కృష్ణుడంటే ఇష్టం. సారథి వాల్ పోస్టర్లు అంతించేవాడు. అల్లు అతని పొస్టర్లు దొంగిలించడం. సారథి,రమాప్రభ ప్రేమించుకోవడం ఆకథ. వారిద్దరి మధ్య ఒక డ్యూయెట్టు కూడా ఉంది.
మామగారు (1991 సినిమా)
మామగారు పేరున మరిన్ని వ్యాసములు ఉన్నాయి. మామగారు పేరున బంధు సూచక వ్యాసము కొరకు చూడండి. మామగారు
మమకారం
మమకారం 1962 లో విడుదలైన తెలుగు డబ్బింగ్ సినిమా.
మమతల కోవెల
మమతల కోవెల 1989లో విడుదలైన చిత్రం. రాజశేఖర్, సుహాసిని ఇందులో ప్రధాన పాత్రధారులు.
మన దేశం
మన దేశం, 1949లో విడుదలైన ఒక సాంఘిక తెలుగు సినిమా. ఇది ఎన్.టి. రామారావు మొదటి సినిమా. దీనికి దర్శకుడు ఎల్.వి.ప్రసాద్. ప్రసిద్ధ నటి కృష్ణవేణి ఈ చిత్రానికి నిర్మాత. ఈ సినిమా "విప్రదాస్" అనే బెంగాలీ నవల ఆధారంగా నిర్మింపబడింది. భారత స్వాతంత్ర్య సంగ్రామం ఈ చిత్ర కథకు నేపథ్యం.
మనస్సాక్షి
‍* నగేష్
మనసే మందిరం
మనసే మందిరం 1966, అక్టోబర్ 6న విడుదలైన తెలుగు చలనచిత్రం. దీనికి మూలం "నెంజిల్ ఒరు ఆలయం" (1962) అనే తమిళ చిత్రం.
మనసు - మమత
ఇదే పేరుతో మరొక సినిమా అంతకు ముందు (1960 దశకంలో?) నిర్మింపబడింది గాని అది విడుదల కాలేదు. ఆ సినిమా గురించిన కొన్ని వివరాలు
మనసులో మాట
మనసులో మాట 1999 లో ఎస్. వి. కృష్ణారెడ్డి దర్శకత్వంలో విడుదలైన సినిమా. ఇందులో శ్రీకాంత్, జగపతి బాబు, మహిమా చౌదరి ప్రధాన పాత్రలు పోషించారు.
మనసున్న మారాజు
మనసున్న మారాజు 2000లో విడుదలైన తెలుగు చిత్రం.
మనసుపడ్డాను కానీ
మనసుపడ్డాను కానీ 2000లో విడుదలైన తెలుగు చిత్రం.
మన ఊరి పాండవులు
మన వూరి పాండవులు బాపు దర్శకత్వంలో, ముళ్ళపూడి వెంకటరమణ రచయితగా కృష్ణంరాజు, మురళీమోహన్, చిరంజీవి, ప్రసాద్ బాబు, రావుగోపాలరావు ప్రధానపాత్రల్లో నటించిన 1978 నాటి తెలుగు చలనచిత్రం.
ఈ సినిమా మహాభారతానికి ఆధునిక కథనం. మొదట ఈ సినిమాను పుట్టణ్ణ కణగాల్ కన్నడలో "పడువారళ్ళి పాండవరు" పేరుతో తీశాడు. బాపు ఈ సినిమాను తెలుగుతో పాటు హిందీలో సంజీవ్ కుమార్, మిథున్ చక్రవర్తి మొదలైన వారితో "హమ్‌ పాంచ్" పేరుతో పునఃసృష్టించాడు.
మంచి బాబాయి
ఇది 1978లో విడుదలైన తెలుగు చిత్రం. హిందీ చిత్రం'మేరాగావ్ మేరాదేశ్' ఆధారంగా తీశారు. టి.కృష్ణ అంతకముందు చిత్రం 'ఖైదీబాబాయి' కూడా హిందీ 'దుష్మన్'కు తెలుగు రూపమే. ధర్మెంద్ర పాత్ర శోభన్ పోషించారు. మోహన్ బాబు వినోద్ ఖన్నా పాత్ర పొషించారు.
మంచి దొంగ
మంచి దొంగ 1988 లో కె. రాఘవేంద్ర రావు దర్శకత్వంలో విడుదలైన సినిమా. చిరంజీవి, విజయశాంతి, సుహాసిని ఇందులో ప్రధాన పాత్రధారులు.ఈ చిత్రంలో మొత్తం 6 పాటలున్నాయి. చక్రవర్తి సంగీత దర్శకత్వం వహించాడు.
మంచి మిత్రులు
మంచి మిత్రులు చిత్రం తొలుత తమిళంలో 1967లో ఏవీయం సంస్థ ‘’గా నిర్మించింది. జెమినీ గణేశన్, ఏఎం రాజన్, వెన్నిరాడై నిర్మల ప్రధాన పాత్రలు పోషించారు. ఆ చిత్రానికి కాశీలింగం దర్శకత్వం వహించారు. సంగీతం టి.ఆర్.పాపయ్య, నిర్మాత ఎం.కె.ఎం.వేణు. తరువాత ఈ చిత్రాన్ని తెలుగులోనూ, హిందీలోనూ రూపొందించారు. 1969లో మంచి మిత్రులు తెలుగులో విడుదలైంది. హిందీలో ‘’ టైటిల్‌తో వచ్చిన చిత్రానికి కె.శంకర్ దర్శకత్వం వహించాడు. శంకర్ జైకిషన్ సంగీతం సమకూర్చగా సంజీవ్‌కుమార్, షమీకపూర్, సాధన ముఖ్య పాత్రలు పోషించారు. ఎం.సి.రామమూర్తి హిందీ చిత్రాన్ని నిర్మించాడు.గోపి (కృష్ణ), శ్రీను (శోభన్‌బాబు) స్నేహితులు. ఒకే రూములో కలిసి జీవిస్తుంటారు. గోపికి ఆవేశం ఎక్కువ. శ్రీను సమయానుకూలంగా సర్దుకుపోతుంటాడు. ఒకనాడు ఆఫీసర్‌తో వచ్చిన చిన్న తగాదా కారణంగా గోపి ఉద్యోగం పోగొట్టుకుంటాడు. ఈ సంఘటన గోపి, శ్రీను మధ్య మాట పట్టింపునకు కారణమవుతుంది. దీంతో ఐదేళ్లపాటు ఇరువురూ విడివిడిగా జీవించి, ఆ తరువాత కలుసుకుందామని నిర్ణయించుకుంటారు. పట్నం చేరిన గోపి ఉద్యోగం కోసం ప్రయత్నించి విఫలుడవుతాడు. మంచికి పోగా చెడు ఎదురవటంతో అనుకోకుండా ఓ నేరంలో చిక్కుకోబోవటం, దాన్నించి తనను రక్షించిన గజదొంగ పశుపతి (నాగభూషణం)ని విడిపించే ప్రయత్నంలో తానే పెద్ద నేరస్తుడిగా, గజదొంగ గంగారాంగా మారడం జరుగుతుంది. పశుపతి చెల్లెలు మీనా (గీతాంజలి) గంగారాంను ఇష్టపడుతుంది. వేరే వూరుచేరిన శ్రీను అనుకోకుండా గోపి తల్లిని, చెల్లెలు ఇందిర (విజయనిర్మల)ను కలుసుకుంటాడు. వాళ్లింట అవుట్‌హౌవుస్‌లో ఉంటున్న మాలోకం (చలం) గదిలో ఆశ్రయం పొందుతాడు. అలా ఇందిర ప్రేమను, ఇన్‌స్పెక్టరుగా ఉద్యోగాన్ని సంపాదిస్తాడు. గంగారాంను అరెస్ట్ చేయటానికి స్పెషల్ డ్యూటీమీద శ్రీను హైద్రాబాదు వస్తాడు. అయితే, తల్లి మరణించటంతో ఇందిర కూడా హైద్రాబాదులోని గంగారాం వద్దకు చేరుకుంటుంది. గంగారాం ప్రయత్నాలను శ్రీనివాస్‌గా విఫలం చేస్తుంటాడు. ఆక్రమంలో ఐదేళ్ల అనంతరం తమ సంకేత స్థలంలో కలుసుకున్నపుడు, ఎవరెవరో నిజం తెలిసికోవటం జరుగుతుంది. తరువాత గంగారాంను బంధించాలని శ్రీనివాస్, శ్రీనివాస్‌ను అంతం చేయాలని గంగారాం.. ఇద్దరూ బుల్లెట్ లేని తుపాకీలతో రావటం, మరో పోలీసు కాల్చిన తూటాతో గంగారాం గాయపడగా, మిత్రులిద్దరూ ఒకరినొకరు కౌగలించుకొని దుఃఖించటం, గంగారాం మరణించటంతో చిత్రం ముగుస్తుంది.
మంచి రోజులొచ్చాయి
దేవులపల్లి కృష్ణశాస్త్రి వ్రాసిన ఈ పాట ప్రాచుర్యం పొందింది.
నేలతో నీడ అన్నది నను తాకరాదనీ
పగటితో రేయి అన్నది నను తాకరాదనీ
నీరు తన్ను తాకరాదని గడ్డిపరక అన్నది
నేడు భర్తనే తాకరాదని ఒక భార్య అన్నది
వేలి కొసలు తాకనిదే వీణ పాట పాడేనా
చల్లగాలి తాకనిదే నల్లమబ్బు కురిసేనా
తల్లితండ్రి ఒకరి నొకరు తాకనిదే 
నీవు లేవూ నేను లేనూ లోకమే లేదులే
రవికిరణం తాకనిదే నవ కమలం విరిసేనా
మధుపం తను తాకనిదే మందారం మురిసేనా
మేను మేను తాకనిదే మనసు మనసు కలవనిదే 
మమత లేదూ మనిషి లేడూ మనుగడయే లేదులే
మంచివాళ్ళకు మంచివాడు
మంచివాళ్లకు మంచివాడు 1973, జనవరి 13వ తేదీన విడుదలైన తెలుగు సినిమా. శ్రీ వెంకటేశ్వర ఆర్ట్ పిక్చర్స్ బ్యానర్‌పై యస్.భావనారాయణ నిర్మించిన ఈ సినిమాకు కె.ఎస్.ఆర్.దాస్ దర్శకత్వం వహించాడు. ఈ సినిమాలోని కొన్ని సన్నివేశాలు రాజస్థాన్ రాష్ట్రం ఉదయ్‌పూర్ సమీపంలోని దేల్‌వాడా గ్రామంలో చిత్రీకరించారు.
ధర్మపురి అనే రాజ్యంలో రాజు తమ్ముడు సేతుపతి అన్నను, వదినను హత్యచేసి నిధిని కాజేయాలని ప్రయత్నిస్తాడు. అయితే రాజు ముందుగానే నిధిని ఒకచోట భద్రపరచి ఆ రహస్యానికి సంబంధించిన పత్రాలను రెండు పతకాలలో దాచి, విశ్వాసపాత్రుడైన నాగమనాయకుడికి ఇస్తాడు.
అయితే సేతుపతి ఇది పసిగట్టి నాగమనాయకుని కూడా హతమార్చడానికి ప్రయత్నిస్తాడు. నాగమనాయకుడు ఈ నిధి రహస్యంగల పతకాలను చెన్నకేశవయ్యకు ఇచ్చి ప్రాణాలు విడుస్తాడు.
సేతుపతి అతని అనుచరులు జగ్గు, సింగ్‌లు చెన్నకేశవయ్యను బంధించి తీసుకుపోయి హింసిస్తారు. చెన్నకేశవయ్య కొడుకు రంగా సాఖి అనే అమ్మాయి సహాయంతో ఈ దుష్టులను మట్టుపెట్టి ప్రజాధనమైన నిధిని ఎలా కాపాడింది, సాఖి ఎవరన్న విషయం పతాకసన్నివేశంలో తెలుస్తాయి.
మంచికి మరోపేరు
మంచికి మరోపేరు 1976, డిసెంబర్ 9న విడుదలైన తెలుగు చలనచిత్రం. నందమూరి తారక రామారావు, గుమ్మడి వెంకటేశ్వరరావు, ముక్కామల, ప్రభాకర రెడ్డి,నాగభూషణం తదితరులు నటించారు.
మంచి మనిషి
మంచి మనిషి 1964, నవంబర్ 11న విడుదలైన తెలుగు చలనచిత్రం. కె.ప్రత్యగాత్మ దర్శకత్వం వహించిన ఈ చిత్రంలో నందమూరి తారక రామారావు, జమున, జగ్గయ్య, బి.పద్మనాభం, గీతాంజలి, మిక్కిలినేని తదితరులు నటించారు.
మంచి రోజులు వస్తాయి
మంచిరోజులు వస్తాయి కౌలస్య ప్రొడక్షన్స్ పతాకంపై జి.విశ్వనాథం దర్శకత్వంలో ఎస్.భావనారాయణ, పి.సి.బాలకృష్ణరాజు నటించిన 1963 నాటి సాంఘిక చిత్రం. జగ్గయ్య, జమున, కాంతారావు, రాజనాల తదితరులు ముఖ్యపాత్రల్లో నటించారు. చిత్రానికి కథ, మాటలు ప్రముఖ రచయిత, కవి ఆరుద్ర సమకూర్చగా, సంగీతం దర్శకత్వం ఎస్.పి.కోదండపాణి వహించారు.
మంచుపల్లకీ
మంచుపల్లకీ చిరంజీవితో యండమూరి వీరేంద్రనాథ్ రచయితగా మొట్టమొదటి సినిమా. సినిమా కథ ఐదుగురు మిత్రుల (చిరంజీవి, నారాయణ రావు, రాజేంద్ర ప్రసాద్, సాయిచంద్, గిరీష్)చుట్టూ తిరుగుంది. ఈ ఐదుగురూ నిరుద్యోగులు. వీరు ఉంటున్న వీధిలోకి కొత్తగా వస్తుంది సుహాసిని. ఆమె మంచితనాన్ని చూసి చిరంజీవి ఆమెను ఆరాధించడం మొదలు పెడతాడు. సుహాసిని ఈ ఐదుగురు మిత్రులను విజయం సాధించేలా ప్రోత్సహిస్తుంది. సుహాసినిని వివాహం చేసుకోవాలనుకొన్న చిరంజీవి ఆమెకు క్యాన్సర్ అనీ, ఎంతోకాలం బతకదనీ తెలుసుకొంటాడు. ఒక వైపు వరకట్నం సమస్యతో నారాయణ రావు చెల్లెలు పెళ్ళి చెడిపోతుంది. చివరకు సుహాసిని కోరిక మేరకు చిరంజీవి మిత్రుడి చెల్లెల్ని వివాహం చేసుకోవడంతో కథ ముగుస్తుంది. ఈ సినిమా తరువాత చిరంజీవి-సుహాసిని కాంబినేషన్‌లో అనేక చిత్రాలు వచ్చాయి. (మగమహారాజు, ఛాలెంజ్, కిరాతకుడు, రాక్షసుడు, ఆరాధన, మంచి దొంగ, మరణ మృదంగం)
ఇది "పాలవైన చోలై" అనే తమిళసినిమా పునర్నిర్మాణం. వంశీకి దర్శకునిగా, హరి అనుమోలుకు ఛాయాగ్రాహకునిగా మొదటి సినిమా.
మండలాధీశుడు
మండలాధీశుడు ప్రభాకరరెడ్డి దర్శకత్వంలో కోట శ్రీనివాసరావు ప్రధానపాత్రలో నటించిన 1987 నాటి రాజకీయ నేపథ్యమున్న తెలుగు చలన చిత్రం. ఎన్.టి.రామారావు ముఖ్యమంత్రిగా ఉన్నరోజుల్లో అతని వ్యవహారశైలి మీద, ప్రభుత్వం మీద వ్యంగ్యంగా విమర్శించే కథాంశంతో ఈ సినిమా తీశారు.
మంగళ తోరణాలు
మంగళ తోరణాలు 1979లో విడుదలైన సాంఘిక చిత్రం. మహాభారతంలోని సుభద్రార్జున కల్యాణం ఘట్టాన్ని ఆధునిక సాంఘిక రూపంగా సింగీతం శ్రీనివాసరావు ఈ చిత్రాన్ని మలిచాడు.
బలరామయ్య, కృష్ణయ్య అనే సోదరుల గారాల చెల్లి సుభద్ర. తండ్రి ముగ్గురికీ సమానంగా ఆస్తి ఇచ్చి పోయాడు. కృష్ణయ్యకు ఇద్దరు భార్యలు. ఆస్తి కోసం సుభద్రను తన తమ్మునికి ఇచ్చి పెండ్లి చేయాలని బలరామయ్య భార్య, తన తమ్మునికి ఇచ్చి చేయాలని కృష్ణయ్య భార్య పట్టుబడుతూ వుంటారు. కృష్ణయ్య బావమరిది అర్జునరావును సుభద్ర ప్రేమిస్తూ ఉంటుంది. బలరామయ్య మిత్రుడు గంగరాజు ఒక వడ్డీ వ్యాపారి. అతని ప్రబోధంతో బలరామయ్యకు అర్జునరావు అంటే గిట్టకుండా పోతుంది. సుభద్ర, అర్జునరావులకు పెండ్లి చేయాలని కృష్ణయ్య అనేక ప్రయత్నాలు చేస్తాడు.
మాంగల్య బలం (1958 సినిమా)
మాంగల్య బలం 1958లో విడుదలైన తెలుగు చిత్రం.
మంగమ్మగారి మనవడు
ఇది 1984 లో విడుదలైన ఒక తెలుగు చిత్రం. భార్గవ్ ఆర్ట్స్ పతాకం మీద కొన్ని చిత్రాలు (మనిషికో చరిత్ర, చిలిపిమొగుడు, ముక్కుపుడక) నిర్మించిన ఎస్.గోపాలరెడ్డి, తమిళంలో విజయవంతమైన భారతీరాజా చిత్రం 'మణ్ వాసనై' (మట్టి వాసన) ను తెలుగులో బాలకృష్ణను కథానాయకునిగా పునర్నిర్మించారు. తాతమ్మ కల (బాలనటునిగా బాలకృష్ణ తొలిచిత్రం) కాంబినేషన్ గుర్తు చేస్తూ భానుమతి, బాలకృష్ణ తాతమ్మగా ఈ చిత్రంలో నటించారు. 
భానుమతి (మంగమ్మ) కొడుకు కొడుకు బాలకృష్ణ. కూతురు అనిత, అల్లుడు గోకినేని రామారావు, మనవరాలు సుహాసిని. అల్లుడు వై.విజయతో ఉండటం మంగమ్మకు నచ్చదు. రెండు కుటుంబాలకు సయోధ్య లేదు. మనవడు, మనవరాలికి ఒకరంటే ఒకరికి ఇష్టం. పొరుగు గ్రామంలో మోతుబరి ఏలేశ్వరంరంగాకు మంగమ్మ అంటే పడదు. ఐతే రెండు ఊర్లకు ప్రతీ సంవత్సరం ఎడ్ల పందాలు జరుగుతుంటాయి. గోకిన రామారావు తగిన మత్తులో తన ఎద్దును లొంగదీసినవాడికి తన కూతుర్నిచ్చి పెళ్ళి చేస్తానని పందెం వేస్తాడు. మొసం చేసి పందెంలో ఎద్దును ఓడిస్తారు. పందెంలో ఓదిపోయిన గోకిన రామారావు ఆత్మ హత్య చేసుకుంటాడు. పెళ్ళి ఏర్పాటులో ఉన్న బాలకృష్ణ పై పొరుగూరి వ్యక్తులు దాడి చేస్తారు. బాల కృష్ణ ఆచూకి దొరకక మరణించాడనుకుంటారు. కొంతకాలానికి మిలటరీ దుస్తులతో బాలకృష్ణ వేరే అమ్మాయితో తిరిగి వస్తాడు.ఆఅమ్మాయి ఎవరు, బాలకృష్ణ ఎలా బ్రతికాడు వంటి వివరాలతో కథ ముగింపుకొస్తుంది.
భానుమతి, బాలకృష్ణ, గొల్లపూడి, సుహాసిని, వై.విజయ, అనిత, యేలెశ్వరం రంగా, గోకిన రామారావు, బాలాజీ మొదలయిన వారు నటించారు. గణేష్ పాత్రొ సంభాషణలు గోదావరి మాందలకంలో సాగాయి. భానుమతి పాత్ర సంభాషణ లలో అనేక సామెతలు చొప్పించారు. వై. విజయ సంభాషణలు కూడా పాత్రోచితంగా సాగాయి. ( సెడగొట్ల వంశం మాది సెడ్డపేరే లేదు వంటివి) కోడి రామకృష్ణ ఈ చిత్రం తరువాత భార్గవ్ ఆర్ట్స్ కు పర్మినెంటు దర్శకునిగా మారారు. తమిళ చిత్రంలో పొయెటిక్ నేచరు (చిత్రం పేరులోనూ, చిత్రీకరణలోనూ) లోపించి, హీరోదాత్తత (హీరోఇజం) ఎక్కువైనా తెలుగులో ఈ చిత్రం విజయవంతమయ్యింది. చిత్రంలో ఎక్కువ భాగం, గోదావరి జిల్లాలలో, కడియం, కడిపిలంక, ఉండ్రాజవరం, పట్టిసీమ లలో చిత్రీకరణ జరుపబడింది.
మనిషి రోడ్డున పడ్డాడు
ఇది రాజబాబు సొంతంగా నిర్మించి, హీరోగా నటించిన చిత్రం. వ్యాపారపరంగా అంత విజయవంతం కాలేదు. ఈ చిత్రం పరాజయం రాజబాబును ఆర్థిక సమస్యలలో నెట్టింది.
మన్మధ లీల
మన్మథలీల 1976 లో విడుదలైన తెలుగు డబ్బింగ్ సినిమా. దీని మూలం తమిళ చిత్రం "మన్మధ లీలై" (மன்மத லீலை, 1976).
మన్నెంలో మొనగాడు
మన్నెంలో మొనగాడు 1986 లో విడుదలైన తెలుగు చిత్రం.
మనోహర (సినిమా)
మనోహర 1954 లో విడుదలైన తెలుగు డబ్బింగ్ సినిమా.
మనోహరం (సినిమా)
మనోహరం 2000 లో విడుదలైన తెలుగు చిత్రం.
మంత్రి గారి వియ్యంకుడు
మంత్రిగారి వియ్యంకుడు, 1983లో విడుదలైన ఒక తెలుగు సినిమా. ఇది చిరంజీవికి 63వ సినిమా. మనవూరి పాండవులు తరువాత మళ్ళీ 
బాపు దర్శకత్వంలో చిరంజీవి ఈ సినిమాలో నటించాడు.
సుబ్బారాయుడు (అల్లు రామలింగయ్య), రామభద్రయ్య (రావి కొండలరావు) చిన్ననాటి స్నేహితులు. కాలక్రమంలో ధనికుడైన సుబ్బారాయుడు తన స్నేహితుడిని మరచిపోతాడు. సుబ్బారాయుడి కొడుకు శివరాం (శుభలేఖ సుధాకర్) రామభద్రయ్య కూతురు సుశీల (తులసి) తో ప్రేమలో పడతాడు. అందుకు ఇష్టంలేని సుబ్బారాయుడు రామభద్రయ్యను తూలనాడుతాడు.
తన కూతురును ఒక మంత్రి ఇంటి కోడలిని చేస్తానంటాడు. అప్పుడు రామభద్రయ్య కొడుకు బాబ్జీ (చిరంజీవి) పూనుకొని సుబ్బారాయుడికి గుణపాఠం నేర్పడమే ఈ సినిమా కథాంశం.
మనుషులంతా ఒక్కటే
మనుషులంతా ఒక్కటే 1976లొ విడుదలైన తెలుగు చిత్రం. ఎన్.టి.ఆర్. మరియు దాసరి నారాయణరావు కాంబినేషన్ లో వచ్చిన తొలిచిత్రం.
సత్యనారాయణ నిరంకుశుడైన జమిందారు. అతని కొడుకు రామారావు. తండ్రి అడుగు జాడల్లోనే నడుస్తుంటాడు. అతను చేసిన పొరపాటు వల్ల తండ్రిని కోల్పోయిన జమున వల్ల పరివర్తన చెందుతాడు. పేద వారితో కలిసి తండ్రిని వ్యతిరేకిస్తాడు. జమునను పెళ్ళి చేసుకుంటాడు. జమిందారు కొడుకును హత్యచేయిస్తాడు. జమున కొడుకు (మరో) రామారావు తన తాత ఆట కట్టిస్తాడు.
మనుషులు చేసిన దొంగలు
ఇది 1978లో విడుదలైన, హిందీ చిత్రం 'హాథ్ కీ సఫాయీ' ఆధారంగా నిర్మించిన తెలుగు చిత్రం. కృష్ణ, కృష్ణంరాజు హిందీ ఛిత్రంలోని రణధీర్ కపూర్, వినోద్ ఖన్నా పాత్రలు పోషించారు.
ఈ సినిమాలో 2 పాటలను ఆరుద్ర రచించారు.
మనుష్యులు మారాలి
శారద ,శోభన్ బాబు
మరదలు పెళ్ళి
మరదలు పెళ్ళి క్రైమ్‌, డిటెక్టివ్ అంశాలతో వెలువడిన మొట్టమొదటి తెలుగు సినిమా. ముక్కామల ఈ సినిమా హీరో మరియు దర్శక నిర్మాత. 
ప్రకాష్ (ముక్కామల) ఒక పిచ్చి ఆసుపత్రి డాక్టరు. అతడు తన మరదలు గిరిజ (కృష్ణకుమారి)ను పిచ్చిగా ప్రేమిస్తాడు. తన మార్గానికి అడ్డు అని భావించిన భార్య లక్ష్మికి విషం పెట్టి చంపుతాడు. హత్యానేరాన్ని తెలివిగా గిరిజను ప్రేమిస్తున్న తన అసిస్టెంట్ డాక్టరుపై మోపి, అతనిని జైలుకు పంపుతాడు. కాని నిజంగా తానే హంతకుడని ప్రపంచానికి క్రమేణా తెలియవస్తుంది. ఒక హత్య మరొక హత్యకు దారితీస్తుంది. డాక్టర్ ప్రకాష్ రెండు మూడు హత్యలు చేసి చివరకు "డిటెక్టివ్" చేతిలో చనిపోతాడు. గిరిజ, అసిస్టెంట్ డాక్టర్ పెళ్ళి చేసుకుంటారు. ఈ చిత్రానికి హిందీ సినిమా మాతృక.ఈ చిత్రంలోని పాటలను శ్రీశ్రీ రచించాడు. చిత్తూరు వి.నాగయ్య, టంగుటూరి కృష్ణకుమారి స్వరకల్పన చేశారు.
మరణ మృదంగం
మరణ మృదంగం 1988 లో విడుదలైన తెలుగు సినిమా.చిరంజీవి నటించిన సినిమాల జాబితా
అరోరా
అరోరా ధృవముల వద్ద ఆకాశములో రాత్రి పూట కనపడే వెలుగు. ఉత్తర దేశములలో దీనిని అరోరా బొరియాలిస్ అంటారు. 'అరోరా' అంటే రోమన్ లో ప్రత్యూషము (ఉదయము) నకు దేవత. 'బొరియాస్' అంటే గ్రీకులో ఉత్తర పవనములు. ఐరోపాలో ఉత్తర దిశలో ఎర్రని వెలుగు వలే కనపడి, సూర్యుడు ఉత్తరాన ఉదయిస్తున్నాడే మో అనిపిస్తుంది. ఉత్తర ధృవములో ఉత్తర దిక్కు నుండి కనపడుతుంది కనుక అరోరా బొరియాలిస్ నే ఉత్తర వెలుగులు అని కూడా అంటారు. అరోరా బొరియాలిస్ సాధారంగా సెప్టెంబరు-అక్టోబరుల మధ్య లో, మార్చ-ఏప్రిల్ మధ్యలో వస్తుంది. దక్షిణ భాగములో అరోరా ఆస్ట్రియాలిస్ కూడా అవే ధర్మాలు ఉన్నాయి. ఆస్ట్రియాలిస్ అంటే లాటిన్ లో దక్షిణము.
అరోరాలు అయస్కాంత ఆవరణములో ఉన్న ఉత్తేజిత కణాలు (ఎలక్ట్రానులు) ఉపరితల వాతావరణము (80 కి.మీ కంటే ఎత్తైన) లో ఉన్న పరమాణువులతో తాడనము చెందడము వలన కలుగుతుంది. ఉత్తేజిత కణములు ఒక వెయ్యి నుండి 15 వేల ఎలక్ట్రాన్ వోల్టుల వరకూ శక్తిని పొంది పరమాణువులను తాడించగా పరమాణువులకు శక్తి వస్తుంది. పరమాణువులు వాటి శక్తిని కాంతి రూపములో విడుదల చేస్తాయి (ఫ్లోరొసెన్స్ను చూడండి) . అక్సిజన్ ఉండడము వలన ఆకుపచ్చ కాంతి (557.7 నానో మీటర్ల తరంగదైర్ఘ్యము వద్ద), ఎర్రటి కాంతి (630 నానో మీటర్ల తరంగదైర్ఘ్యము వద్ద) వస్తుంది. ఈ రెండు ఎలక్ట్రానుల నిషేదించబడిన పరివర్తన కనుక, కొత్త తాడనములు లేకపోయినప్పుడు ఆ కాంతి చాలా సేపు ఉంటుంది.
గురు గ్రహం, శని గ్రహం లలో కూడా భూమి కంటే బలమైన అయస్కాంతఆవరణాలు ఉండడము వలన వాటి పై కూడా అరోరాలను చూడడము జరిగింది. (హబుల్ టెలీస్కోపు సహాయము తో)
అరోరా కనపడే అన్ని దేశాలలో (ఉత్తర ధృవముకు దగ్గరగా ఉన్న దేశములు) కొన్ని జానపద కథలు, వాటి పాత్రలు శతాబ్దాల బట్టి అరోరాల చుట్టూ తిరుగుతూ ఉన్నాయి
రెడ్డిపాలెం(కారంపూడి)
రెడ్డిపాలెం : గుంటూరు జిల్లా, కారంపూడి మండలం లోని ఒక గ్రామము. పెదకొదమగుండ్ల గ్రామానికి నైరుతి దిశగా భట్టువారిపల్లె కి వెళ్ళే దారిలో వస్తుంది.
రెడ్డిపాలెం అన్న పేరులో రెడ్డి అన్న పూర్వభాగం, పాలెం అన్న ఉత్తరభాగాలు ఉన్నాయి. రెడ్డి అన్న పూర్వభాగం ఈ గ్రామంలో రెడ్డి కులస్తులు తొలుత స్థిరపడడాన్ని సూచిస్తోంది. పాలెం అన్న ఉత్తరపదం(suffix) తొలుత ఈ ప్రాంతం పాలెగాడు నివసించే ప్రదేశమని, క్రమక్రమంగా ఆ ప్రదేశంలో జనావాసాలు వచ్చిచేరగా గ్రామం ఏర్పడింది అని వివరిస్తోంది.
పాశుపతాస్త్రం
పాశుపతాస్త్రం లేదా కిరాతర్జునీయం 1939లో విడుదలైన తెలుగు సినిమా. విశాఖపట్నంలోని ఆంధ్ర సినీటోన్‌ స్టూడియోలో తీశారు. ఈ స్టూడియోలో నిర్మించబడిన రెండవ మరియు చివరి చిత్రం పాశుపతాస్త్రం. ఈ సినిమాను కొచ్చర్లకోట రంగారావు డైరెక్టు చేశారు. అయితే, స్టూడియో భాగస్వాముల్లో తేడాలు వచ్చి పాశుపతాస్త్రం షూటింగ్‌ చివరిదశలో ఉండగా, లైట్లు వగైరా తన భాగంగా ఇచ్చిన భాగస్వామి షూటింగ్‌ జరుగుతూ ఉండగానే, మనుషుల్ని పంపించి లైట్లు తీసుకెళ్లిపోయాట్ట! లైట్లతోపాటు అతనికి సంబంధించిన ఇతర పరికరాలూ లాక్కున్నాట్ట! అంతే! ఎలాగో సినిమా పూర్తయింది కానీ స్టూడియో మాత్రం మూతపడిపోయింది.
ఉష (సినిమా)
1938లో పద్మావతి సాలగ్రాం తన కుటుంబంతో మొదటిసారి దక్షిణ భారతదేశ పర్యటనకై వచ్చి మద్రాసులో మకాం పెట్టారు. టి.వి.సుబ్బారావు అనే ఒక కన్నడ సంగీతాభిమాని ఆ కుటుంబాన్ని నీలంరాజు వేంకటశేషయ్యకు పరిచయం చేశాడు. ఆంధ్రపత్రికలో సినిమా పేజీ నిర్వహిస్తూ, చెన్నపురి ఆంధ్రమహాసభ సెక్రటరీగా ఉన్న శేషయ్యకు కొన్ని సంగీత సంస్థలు, గ్రామఫోన్‌ కంపెనీలతో పరిచయాలుండేవి. ఆయన అవకాశం వున్నచోట ఆమె కచ్చేరీలు పెట్టించారు. అదే సమయంలో ఒంగోలు - చీరాల ప్రాంతవాసులైన ధేనువకొండ సుబ్బారావు, రావుల వెంకటసుబ్బారావు, గాలి వెంకటేశ్వరరావు ప్రభృతులు మద్రాసుకు వచ్చి ఉషా పరిణయం అనే సినిమా తీయాలి అని నిశ్చయించారు. వీరికి నీలంరాజు వేంకటశేషయ్య ఎరిగుండడం మూలాన ఈయనని కూడా తమలో కలుపుకున్నారు. పద్మావతిని తమ సినిమాలో ఉషగా నటింపచేస్తే, ఆ ఆమె కంఠమాధుర్యాన్ని సినిమాను విజయవంతం చేయడానికి వినియోగించుకోవచ్చుననుకున్నారు. కర్ణాటక సంగీతంలో దిట్ట అయిన ధేనువకొండ సుబ్బారావు హరికథా కాలక్షేపాలు చేసి ఆ ప్రాంతంలో చాలా మన్ననలందుకున్నాడు. ఆయన కర్ణాటక సంగీతం, పద్మావతి సాలిగ్రాం హిందూస్థానీ సంగీతం, రెండూ కలిసి సినిమాకు అఖండ విజయం సాధిస్తాయని విశ్వసించి నీలంరాజు వేంకటశేషయ్య అనిరుద్ధుడిగా, పద్మావతి కథానాయికగా ఉషా పరిణయం సినిమా తీసారు. కానీ ఈ చిత్రం వ్యాపారపరంగా విజయవంతం కాలేదు.